Diari Oficial de la Generalitat Valenciana


Sumari del DOGV 9318, del 12-04-2022 (2022/3034)

DECRET 33/2022, de 25 de març, del Consell, pel qual s'estableix per a la Comunitat Valenciana el currículum del cicle formatiu de grau superior corresponent al títol de tècnic o tècnica superiors en Laboratori Clínic i Biomèdic.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2022/03/25/33/dof/vci/html**

### Dades del document

Número de DOGV
:   9318

Data del DOGV
:   12-04-2022

Secció del DOGV
:   I. DISPOSICIONS GENERALS

Número del document
:   2022/3034


Data del document
:   25-03-2022

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * legislació
    * ensenyament superior
    * educació
    * universitat

DECRET 33/2022, de 25 de març, del Consell, pel qual s'estableix per a la Comunitat Valenciana el currículum del cicle formatiu de grau superior corresponent al títol de tècnic o tècnica superiors en Laboratori Clínic i Biomèdic. [2022/3034]  
Índex  
Preàmbul  
Article 1. Objecte i àmbit d'aplicació  
Article 2. Currículum  
Article 3. Organització i distribució horària  
Article 4. Mòduls professionals: Formació en centres de treball i Projecte de laboratori clínic i biomèdic  
Article 5. Espais i equipament  
Article 6. Professorat  
Article 7. Docència en anglés  
Article 8. Autonomia dels centres  
Article 9. Requisits dels centres per a impartir aquests ensenyaments  
Article 10. Avaluació, promoció i acreditació  
Article 11. Adaptació als distints tipus i destinataris de l'oferta educativa  
Disposició addicional primera. Calendari d'implantació  
Disposició addicional segona. Autorització de centres docents  
Disposició addicional tercera. Acreditació del professorat de centres privats o de centres públics de titularitat diferent de l'administració educativa  
Disposició addicional quarta. Incidència en les dotacions de gasto  
Disposició transitòria primera. Procés de transició i drets de l'alumnat que estiga cursant el cicle formatiu establit per a l'obtenció del títol de tècnic o tècnica superiors en Laboratori de Diagnòstic Clínic, emparat per la Llei orgànica 1/1990, de 3 d'octubre, d'Ordenació General del Sistema Educatiu  
Disposició transitòria segona. Efectes acadèmics  
Disposició derogatòria única. Derogació normativa  
Disposició final primera. Aplicació i desenvolupament  
Disposició final segona. Entrada en vigor  
Annex I. Mòduls professionals  
Annex II. Seqüenciació i distribució horària dels mòduls professionals  
Annex III. Professorat  
Annex IV. Currículum mòduls professionals: Anglés tècnic I-S i II-S  
  
Annex V. Espais mínims  
Annex VI. Titulacions acadèmiques requerides per a la impartició dels mòduls professionals que conformen el cicle formatiu en centres de titularitat privada, o d'administracions diferents de l'educativa  
  
  
  
PREÀMBUL  
  
L'Estatut d'Autonomia de la Comunitat Valenciana, estableix en l'article 53 que és de competència exclusiva de la Generalitat la regulació i administració de l'ensenyament en tota la seua extensió, nivells i graus, modalitats i especialitats, en l'àmbit de les seues competències, sense perjuí del que disposa l'article vint-i-set de la Constitució Espanyola i en les lleis orgàniques que, conforme a l'apartat u del seu article vuitanta-u, la desenvolupen.  
Una vegada aprovat i publicat en el Boletín Oficial del Estado el Reial decret 771/2014, de 12 de setembre, pel qual s'establix el títol de tècnic o tècnica superiors en Laboratori Clínic i Biomèdic i se'n fixen els ensenyaments mínims, els continguts bàsics del qual representen el 50 per cent de la durada total del currículum d'aquest cicle formatiu, establida en 2000 hores, en virtut del que disposa l'article 10 apartats 1 i 2 de la Llei orgànica 5/2002, de 19 de juny, de les Qualificacions i de la Formació Professional; els articles 6.2, 6.3, 39.4 i 39.6 de la Llei orgànica 2/2006, de 3 de maig, d'Educació; i el capítol I del títol I del Reial decret 1.147/2011, de 29 de juliol, pel qual s'estableix l'ordenació de la formació professional del sistema educatiu, tenint en compte els aspectes definits en la normativa anteriorment mencionada, escau establir el currículum complet d'aquests nous ensenyaments de Formació Professional inicial vinculats al títol esmentat en l'àmbit d'aquesta comunitat autònoma, ampliant i contextualitzant els continguts dels mòduls professionals, respectant el perfil professional d'aquest, per a donar resposta als reptes i a les circumstàncies actuals del sistema educatiu i laboral.  
La present norma s'ha elaborat de manera coherent, amb la normativa estatal, de la Unió Europea i la de la Comunitat Valenciana, amb la intenció de mantindre un marc normatiu estable, predictible, integrat i clar, donant compliment amb això al principi de seguretat jurídica.  
  
Es completa així eficaçment i eficientment, el marc legal establit pel Reial decret 771/2014, de 12 de setembre, que estableix l'esmentat títol i els seus ensenyaments mínims, introduint una regulació adequada i imprescindible, que estableix les obligacions necessàries a fi d'atendre l'objectiu que es pretén aconseguir, seguint el principi de proporcionalitat.  
En aplicació del principi de transparència, s'ha donat publicitat a la iniciativa normativa i als documents propis del procés d'elaboració, s'ha sotmés l'expedient a informació i audiència pública, i s'ha publicat l'anunci corresponent en el Diari Oficial de la Generalitat Valenciana en compliment de l'article 133 de la Llei 39/2015, d'1 d'octubre, del procediment administratiu comú de les administracions públiques.  
  
S'ha prestat especial atenció a les àrees prioritàries definides per la disposició addicional tercera de la Llei orgànica 5/2002, de 19 de juny, de les qualificacions i de la Formació Professional, per mitjà de la definició de continguts de prevenció de riscos laborals, que permeten que tot l'alumnat puga obtindre el certificat de tècnic o tècnica en Prevenció de Riscos Laborals, nivell bàsic, expedit d'acord amb el que disposa el Reial decret 39/1997, de 17 de gener, pel qual s'aprova el Reglament dels Serveis de Prevenció, i incorporant en el currículum formació en la llengua anglesa per a facilitar la seua mobilitat professional a qualsevol país europeu.  
Aquest currículum requereix una posterior concreció en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenvolupament d'actuacions flexibles que, en el marc de la normativa que regula l'organització dels centres, possibiliten adequacions particulars del currículum en cada centre docent d'acord amb els recursos disponibles, sense que en cap cas supose la supressió d'objectius que afecten la competència general del títol.  
Fent ús de les competències de l'article 53 de l'Estatut d'Autonomia de la Comunitat Valenciana, oït el Consell Valencià de Formació Professional, consultats els agents socials, a proposta del conseller d'Educació, Cultura i Esport, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 25 de març de 2022,  
  
  
DECRETE  
  
Article 1. Objecte i àmbit d'aplicació  
1. El present decret té per objecte establir el currículum del cicle formatiu de grau superior vinculat al títol de tècnic o tècnica superiors en Laboratori Clínic i Biomèdic, tenint en compte les característiques socioproductives, laborals i educatives de la Comunitat Valenciana. A aquests efectes, la identificació del títol, el perfil professional que està expressat per la competència general, les competències professionals, personals i socials i la relació de qualificacions i, si és el cas, les unitats de competència del Catàleg Nacional de Qualificacions Professionals, així com l'entorn professional i la prospectiva del títol en el sector o els sectors són els que es definixen en el títol de tècnic o tècnica superiors en Laboratori Clínic i Biomèdic, determinat en el Reial decret 771/2014, de 12 de setembre, pel qual s'establix el títol mencionat i els seus ensenyaments mínims.  
2. El que disposa aquest decret serà aplicable als centres docents que desenvolupen els ensenyaments del cicle formatiu de grau superior de tècnic o tècnica superiors en Laboratori Clínic i Biomèdic, ubicats en l'àmbit territorial de la Comunitat Valenciana.  
  
Article 2. Currículum  
1. La duració total del currículum d'aquest cicle formatiu, incloent-hi tant la càrrega lectiva dels seus mòduls professionals com la càrrega lectiva reservada per a la docència en anglés, és de 2.000 hores.  
2. Els objectius generals, els mòduls professionals i els objectius d'aquests mòduls professionals, expressats en termes de resultats d'aprenentatge i els seus criteris d'avaluació, així com les orientacions pedagògiques, són els que s'establixen per a cada un en el Reial decret 771/2014, de 12 de setembre.  
3. Els continguts i la càrrega lectiva completa d'aquests mòduls professionals s'establixen en l'annex I del present decret.  
  
Article 3. Organització i distribució horària  
La impartició dels mòduls professionals d'aquest cicle formatiu, quan s'oferisca en règim presencial ordinari, s'organitzarà en dos cursos acadèmics. La seqüenciació en cada curs acadèmic, la seua càrrega lectiva completa i la distribució horària setmanal es concreten en l'annex II d'aquest decret.  
  
Article 4. Mòduls professionals: Formació en centres de treball i Projecte de laboratori clínic i biomèdic  
1. El mòdul professional de Formació en centres de treball es realitzarà, amb caràcter general, en el tercer trimestre del segon curs.  
2. El mòdul professional de Projecte de laboratori clínic i biomèdic, consistirà en la realització individual d'un projecte de caràcter integrador i complementari de la resta dels mòduls professionals que componen el cicle formatiu, que es presentarà i es defendrà davant d'un tribunal format per professorat de l'equip docent del cicle formatiu. Es desenvoluparà, amb caràcter general, durant l'últim trimestre del segon curs, i podrà coincidir amb la realització del mòdul professional de Formació en centres de treball. El desenvolupament i seguiment d'aquest mòdul haurà de compaginar la tutoria individual i col·lectiva, i la seua avaluació, per ser de caràcter integrador i complementari de la resta dels mòduls que componen el cicle formatiu, estarà condicionada a l'avaluació positiva d'aquests.  
  
Article 5. Espais i equipament  
1. Els espais mínims que han de tindre els centres educatius per a permetre el desenvolupament dels ensenyaments d'aquest cicle formatiu, amb compliment de la normativa sobre prevenció de riscos laborals, així com la normativa sobre seguretat i salut en el lloc de treball, són els establits en l'annex V d'aquest decret.  
2. Els espais formatius establits poden ser ocupats per diferents grups d'alumnat que cursen el mateix o altres cicles formatius o etapes educatives, i no necessàriament han de diferenciar-se per mitjà de tancaments.  
3. L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyança a l'alumnat segons el sistema de qualitat adoptat, haurà de complir les condicions següents:  
a) Els equips, màquines i material anàleg que s'empre disposaran de la instal·lació necessària perquè funcionen correctament, i compliran les normes de seguretat i de prevenció de riscos i totes les altres que siguen aplicables.  
b) La quantitat i les característiques haurà d'estar en funció del nombre d'alumnes i permetre l'adquisició dels resultats d'aprenentatge, tenint en compte els criteris d'avaluació i els continguts que s'inclouen en cada un dels mòduls professionals que s'impartisquen en els espais mencionats.  
  
Article 6. Professorat  
1. Els aspectes referents a les especialitats del professorat amb atribució docent en els mòduls professionals del cicle formatiu de grau superior en Laboratori clínic i biomèdic indicats en el punt 2 de l'article 2 del present decret, segons el que preveu la normativa estatal de caràcter bàsic, són els establits actualment en l'annex III.A del Reial decret 771/2014, de 12 de setembre, i en l'annex III del present decret es determinen les especialitats i, si és el cas, els requisits de formació inicial del professorat amb atribució docent en el mòdul professional d'Anglés tècnic inclòs en l'article 7.  
2. Per tal de garantir la qualitat d'aquests ensenyaments, per a poder impartir els mòduls professionals que conformen el cicle formatiu, el professorat dels centres docents no pertanyents a l'administració educativa, ubicats en l'àmbit territorial de la Comunitat, han de tenir la corresponent titulació acadèmica que s'indica en l'annex VI del present decret i a més acreditar la formació pedagògica i didàctica a què fa referència l'article 100.2 de la LOE. La titulació acadèmica universitària requerida s'adaptarà a la seua equivalència de grau / màster universitari. En tot cas, s'exigirà que els ensenyaments conduents a les titulacions esmentades engloben els objectius dels mòduls professionals i, si aquests objectius no hi estan inclosos, a més de la titulació haurà d'acreditar-se, mitjançant «certificació», una experiència laboral de, almenys, tres anys en el sector vinculat a la família professional, realitzant activitats productives en empreses relacionades implícitament amb els resultats d'aprenentatge.  
  
Article 7. Docència en anglés  
1. A fi que l'alumnat conega la llengua anglesa, en els seus vessants orals i escrita, que li permeta resoldre situacions que impliquen la producció i comprensió de textos relacionats amb la professió, conéixer els avanços d'uns altres països, realitzar propostes d'innovació en el seu àmbit professional i facilitar-ne la mobilitat a qualsevol país europeu, el currículum d'aquest cicle formatiu la incorpora de manera integrada en dos mòduls professionals entre els quals componen la totalitat del cicle formatiu.  
2. Aquests mòduls seran impartits de manera voluntària pel professorat que tinga atribució docent que, a més, posseïsca l'habilitació lingüística en anglés d'acord amb la normativa aplicable a la Comunitat Valenciana. A fi de garantir que l'ensenyança en anglés s'impartisca en els dos cursos acadèmics del cicle formatiu de forma continuada es triaran mòduls professionals dels dos cursos i els mòduls susceptibles de ser impartits en llengua anglesa són els relacionats amb les unitats de competència incloses en el títol.  
3. Com a conseqüència de la major complexitat que suposa la transmissió i recepció d'ensenyaments en una llengua diferent de la materna, els mòduls professionals impartits en llengua anglesa incrementaran la seua càrrega horària lectiva en tres hores setmanals per al mòdul que s'impartisca en el primer curs i dues hores per al que es desenvolupe durant el segon curs. A més, el professorat que impartisca aquests mòduls professionals tindrà assignades en el seu horari individual tres hores setmanals de les complementàries al servei del centre per a la seua preparació.  
4. Si no es complixen les condicions indicades, amb caràcter excepcional i de manera transitòria, els centres autoritzats per a impartir el cicle formatiu, en el marc general del seu projecte educatiu, concretaran i desenvoluparan el currículum del cicle formatiu incloent-hi un mòdul d'Anglés tècnic en cada curs acadèmic, la llengua del qual vehicular serà l'anglés, amb una càrrega horària de tres hores setmanals en el primer curs i dues hores setmanals en el segon curs. El currículum d'aquests mòduls d'Anglés tècnic es concreta en l'annex IV.  
  
Article 8. Autonomia dels centres  
1. Els centres educatius disposaran, de conformitat amb la normativa aplicable en cada cas, de la necessària autonomia pedagògica, d'organització i de gestió econòmica per al desenvolupament dels ensenyaments i la seua adaptació a les característiques concretes de l'entorn socioeconòmic, cultural i professional.  
2. En el marc general del projecte educatiu, i depenent de les característiques del seu entorn productiu, els centres autoritzats per a impartir el cicle formatiu concretaran i desenvoluparan el currículum per mitjà de l'elaboració del projecte curricular del cicle formatiu i de les programacions didàctiques de cada un dels seus mòduls professionals, en els termes establits en aquest decret, es potenciarà o es crearà la cultura de prevenció de riscos laborals en els espais on s'impartisquen els diferents mòduls professionals, així com una cultura de respecte ambiental, treball de qualitat realitzat d'acord amb les normes de qualitat, creativitat, innovació i igualtat de gèneres.  
3. La conselleria amb competències en aquests ensenyaments de Formació Professional, afavorirà l'elaboració de projectes d'innovació, així com de models de programació docent i de materials didàctics que faciliten al professorat el desenvolupament del currículum.  
Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la conselleria amb competències en aquests ensenyaments de Formació Professional, sense que, en cap cas, s'imposen aportacions a l'alumnat ni exigències per a aquella.  
  
Article 9. Requisits dels centres per a impartir aquests ensenyaments  
Tots els centres de titularitat pública o privada ubicats en l'àmbit territorial de la Comunitat Valenciana que oferisquen ensenyaments conduents a l'obtenció del títol de tècnic o tècnica superiors en Laboratori Clínic i Biomèdic, s'ajustaran al que establix la Llei orgànica 2/2006, de 3 de maig, d'educació, i en les normes que la despleguen i, en tot cas, hauran de complir els requisits que s'establixen en l'article 46 del Reial decret 1147/2011, de 29 de juliol, a més del que establix el Reial decret 771/2014, de 12 de setembre i normes que el desenvolupen.  
  
  
Article 10. Avaluació, promoció i acreditació  
Per a l'avaluació, promoció i acreditació de la formació establida en aquest decret caldrà ajustar-se a les normes que expressament dicte la conselleria amb competències en aquests ensenyaments de Formació Professional.  
  
Article 11. Adaptació als distints tipus i destinataris de l'oferta educativa  
La conselleria amb competències en aquests ensenyaments de Formació Professional podrà realitzar ofertes formatives, d'aquest cicle formatiu, adaptades a les necessitats específiques de col·lectius desfavorits o amb risc d'exclusió social i adequar els ensenyaments del cicle a les característiques dels diversos tipus d'oferta educativa, a fi d'adaptar-se a les característiques dels destinataris.  
  
  
DISPOSICIONS ADDICIONALS  
  
Primera. Calendari d'implantació  
La implantació del currículum objecte de regulació del present decret, va tindre lloc a partir del curs escolar 2016-2017, per als ensenyaments (mòduls professionals) seqüenciats en el curs primer de l'annex II del present decret i en el curs 2017-2018, per als ensenyaments (mòduls professionals) seqüenciats en el segon curs del mencionat annex II. Simultàniament, en els mateixos cursos acadèmics, deixaren d'impartir-se les corresponents al primer i segon curs dels ensenyaments establides per a l'obtenció del títol de tècnic o tècnica superiors en Laboratori de Diagnòstic Clínic, emparat per la Llei orgànica 1/1990, de 3 d'octubre, d'ordenació general del sistema educatiu.  
  
  
Segona. Autorització de centres docents  
Tots els centres de titularitat pública o privada ubicats en l'àmbit territorial de la Comunitat Valenciana que, en la data d'entrada en vigor d'aquests decret, tinguen autoritzats ensenyaments conduents a l'obtenció del títol de tècnic o tècnica superiors en Laboratori de Diagnòstic Clínic, emparat per la LOGSE, estiguen autoritzats per a impartir els ensenyaments conduents a l'obtenció del títol de tècnic o tècnica superiors en Laboratori Clínic i Biomèdic, emparat per la LOE.  
  
  
Tercera. Acreditació del professorat de centres privats o de centres públics de titularitat diferent de l'administració educativa  
El professorat dels centres de titularitat privada o de titularitat pública d'una altra administració diferent de l'educativa que, en la data d'entrada en vigor d'aquests decret, no tinga els requisits acadèmics exigits en l'article 6 del present decret podrà impartir els corresponents mòduls professionals que conformen el present currículum si es troben en algun dels supòsits següents:  
a) Professorat que haja impartit docència en els centres especificats en la disposició addicional segona, sempre que disposara per a això dels requisits acadèmics requerits, durant un període de dos cursos acadèmics complets, o a falta d'això dotze mesos en períodes continus o discontinus, dins dels quatre cursos anteriors a l'entrada en vigor del present decret, en el mateix mòdul professional inclòs en un cicle formatiu emparat per la LOGSE que siga objecte de la convalidació establida en l'annex IV del Reial decret 771/2014, de 12 de setembre. L'acreditació docent corresponent podrà sol·licitar-se durant un any a l'entrada en vigor del present decret.  
  
b) Professorat que dispose d'una titulació acadèmica universitària i de la formació pedagògica i didàctica requerida, i, a més, acredite una experiència laboral de com a mínim tres anys en el sector vinculat a la família professional, i es realitzaran activitats productives o docents en empreses relacionades implícitament amb els resultats d'aprenentatge del mòdul professional.  
El procediment que s'ha de seguir per a obtindre l'acreditació docent establida en aquesta disposició addicional serà el següent:  
El professorat que considere que té els requisits necessaris, ho sol·licitarà a la corresponent direcció territorial amb competències en educació, i s'adjunta la documentació següent:  
- Fotocòpia compulsada del títol acadèmic oficial.  
- Documents justificatius de complir els requisits indicats en l'apartat a i/o b d'aquesta disposició addicional.  
La persona titular de la direcció territorial, amb un informe previ del seu Servei d'Inspecció d'Educació, elevarà una proposta de resolució davant de l'òrgan administratiu competent en matèria d'ordenació d'aquests ensenyaments de Formació Professional, de la conselleria amb competències en matèria d'educació, que dictarà una resolució individualitzada respecte d'això. Contra la resolució, la persona interessada podrà presentar recurs d'alçada, en el termini d'un mes des de la seua notificació, davant de la secretària autonòmica de què depenga el mencionat òrgan administratiu competent, aspecte que haurà de constar en la resolució mencionada. Aquestes resolucions quedaran inscrites en un registre creat a aquest efecte.  
  
Quarta. Incidència en les dotacions de gasto  
La implementació i posterior desplegament d'aquest decret haurà de ser atesa amb els mitjans personals i materials de la conselleria competent en aquests ensenyaments de Formació Professional, en la quantia que prevegen els corresponents pressupostos anuals.  
  
  
DISPOSICIÓ TRANSITÒRIA  
  
Primera. Procés de transició i drets de l'alumnat que estiga cursant el cicle formatiu establit per a l'obtenció del títol de tècnic o tècnica superiors en Laboratori de Diagnòstic Clínic, emparat per la Llei orgànica 1/1990, de 3 d'octubre, d'ordenació general del sistema educatiu  
1. L'alumnat que, en finalitzar el curs escolar 2015/2016, complia les condicions requerides per a cursar els ensenyaments del segon curs del títol de tècnic o tècnica superiors en Laboratori de Diagnòstic Clínic emparat per la LOGSE, i que no va superar algun dels mòduls professionals del primer curs del corresponent cicle formatiu els ensenyaments del qual se substituïxen d'acord amb el que s'ha indicat en la disposició addicional primera del present decret, va comptar amb dues convocatòries en cada un dels dos anys successius per a poder superar aquests mòduls professionals, sempre amb el límit màxim de convocatòries pendents de realitzar per l'interessat, que establix la normativa vigent en cada un dels règims d'impartició dels ensenyaments de Formació Professional.  
Transcorregut aquest període, en el curs escolar 2018/2019, se li aplicaren les convalidacions, per als mòduls superats, establides en l'article 15 del Reial decret 771/2014, de 12 de setembre, pel qual s'establix el títol de tècnic o tècnica superiors en Laboratori Clínic i Biomèdic o norma bàsica que el substituïsca, regulat per la Llei orgànica 2/2006, de 3 de maig, d'Educació.  
2. A l'alumnat que, en finalitzar el curs escolar 2015/2016, no complia les condicions requerides per a cursar els ensenyaments del segon curs del títol de tècnic o tècnica superiors en Laboratori de Diagnòstic Clínic, emparat per la LOGSE, se li aplicaren les convalidacions establides en l'article 15 del Reial decret 771/2014, de 12 de setembre, pel qual s'establix el títol de tècnic o tècnica superiors en Laboratori Clínic i Biomèdic, o norma bàsica que ho substituïsca regulat per la LOE.  
3. L'alumnat que, en finalitzar el curs escolar 2016/2017, no complia, per no haver superat el mòdul professional de Formació en centres de treball, les condicions requerides per a obtindre el títol de tècnic o tècnica superiors en Laboratori de Diagnòstic Clínic emparat per la LOGSE, disposà d'una convocatòria en el curs escolar següent per a poder superar el mòdul professional mencionat, sempre amb el límit màxim de convocatòries pendents de realitzar per l'interessat, que estableix la normativa vigent en cada un dels règims d'impartició dels ensenyaments de Formació Professional. A l'alumnat que, transcorregut el període esmentat, no hauria obtingut el corresponent títol, se li aplicaran les convalidacions, per als mòduls superats, establides en l'article 15 del Reial decret 771/2014, de 12 de setembre, pel qual s'establix el títol de tècnic o tècnica superiors en Laboratori Clínic i Biomèdic, o norma bàsica que el substituïsca, regulat per la Llei orgànica 2/2006, de 3 de maig, d'Educació.  
  
Segona. Efectes acadèmics  
Els efectes acadèmics derivats d'aquest decret s'entendran referits a partir del començament dels processos d'escolarització del curs 2016-2017.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions que del mateix rang o d'un rang inferior s'oposen al que estableix la present norma.  
  
  
DISPOSICIONS FINALS  
  
Primera. Aplicació i desenvolupament  
S'autoritza qui exercisca la titularitat de la conselleria competent en matèria educativa per a dictar totes les disposicions que siguen necessàries per a l'aplicació i desenvolupament del que disposa el present decret.  
  
Segona. Entrada en vigor  
Aquest decret entrarà en vigor l'endemà de la seua publicació al Diari Oficial de la Generalitat Valenciana.  
  
València, 25 de març de 2022  
  
El president de la Generalitat,  
XIMO PUIG I FERRER  
  
El conseller d'Educació, Cultura i Esport,  
VICENT MARZÀ I IBÁÑEZ  
  
  
ANNEX I  
Mòduls professionals  
  
1. Mòdul professional: Gestió de mostres biològiques  
Codi: 1367.  
Resultats d'aprenentatge i criteris d'avaluació  
1.Analitza l'estructura organitzativa del sector sanitari i de la seua àrea de treball, i interpreta la legislació.  
Criteris d'avaluació:  
a)S'han definit els trets fonamentals del sistema sanitari i s'han assenyalat les particularitats del sistema públic i privat d'assistència.  
  
b)S'han detallat els principis d'economia sanitària.  
c)S'han descrit els procediments de gestió de la prestació sanitària.  
d)S'han enumerat les funcions més significatives que es realitzen en les diferents àrees del laboratori.  
e)S'ha definit la composició dels equips professionals.  
f)S'han definit les funcions dels tècnics i tècniques de laboratori clínic.  
g)S'han definit les funcions dels tècnics i tècniques d'anatomia patològica.  
2.Identifica la documentació del laboratori, i la relaciona amb els processos de treball en la fase preanalítica i amb el control d'existències.  
Criteris d'avaluació:  
a)S'han definit les dades d'identificació del/de la pacient en la documentació sanitària.  
b)S'han seleccionat els mètodes d'identificació, codificació i etiquetatge de les mostres.  
c)S'han interpretat els documents de sol·licitud d'anàlisi o estudis en relació amb la mena de mostra que cal obtindre.  
d)S'ha seleccionat la informació que cal transmetre a la persona malalta en la recollida de mostres.  
e)S'ha identificat la normativa bioètica i de protecció de dades.  
  
f)S'han seleccionat els mètodes d'arxiu de la documentació sanitària.  
g)S'han utilitzat les aplicacions informàtiques del laboratori o de la unitat.  
h)S'ha controlat el magatzem de subministraments del laboratori, i s'han descrit i aplicat les operacions administratives del control d'existències.  
i)S'ha definit el procés de traçabilitat de la documentació.  
3.Identifica els tipus de mostres biològiques, i les relaciona amb les anàlisis o estudis que cal efectuar.  
Criteris d'avaluació:  
a)S'han caracteritzat els tipus de mostres biològiques.  
b)S'han descrit les característiques anatòmiques de la regió corporal de la qual s'extrau la mostra.  
c)S'han detallat les anàlisis qualitatives o estudis que poden efectuar-se a partir d'una mostra biològica.  
d)S'han classificat les anàlisis quantitatives que poden efectuar-se a partir d'una mostra biològica.  
e)S'han identificat les anàlisis funcionals o estudis que poden efectuar-se en mostres biològiques.  
f)S'han definit els factors del pacient que influeixen en els resultats analítics.  
g)S'han identificat aspectes relatius al gènere quant a la salut i malaltia.  
h)S'han identificat els errors més comuns en la manipulació preanalítica.  
4.Realitza la recollida i distribució de les mostres biològiques més habituals, i aplica protocols específics de la unitat.  
Criteris d'avaluació:  
a)S'han seleccionat els materials adequats per a la recollida de la mostra.  
b)S'han aplicat les tècniques d'obtenció de les mostres d'acord amb un protocol específic de la unitat.  
c)S'ha gestionat la recollida dels diferents tipus de mostres.  
  
d)S'ha realitzat la classificació i fraccionament de les mostres per al seu enviament als laboratoris d'anàlisis corresponents.  
e)S'ha planificat el disseny del control de qualitat per a cada fase de la recollida de les mostres.  
f)S'han establit els criteris d'exclusió i rebuig de mostres no aptes per al seu processament i anàlisi.  
g)S'ha desenvolupat el procés de recollida de mostres amb autonomia, responsabilitat i eficàcia.  
h)S'han aplicat tècniques d'assistència a persones usuàries, i s'han descrit i aplicat procediments i protocols de comunicació.  
i)S'han caracteritzat els conservants i additius necessaris en funció de la determinació analítica sol·licitada i de la classe de mostra.  
j)S'han seleccionat tècniques de suport vital bàsic.  
5.Realitza la recollida i distribució, i aplica protocols específics de la unitat, de les mostres biològiques humanes obtingudes per procediments invasius o quirúrgics.  
Criteris d'avaluació:  
a)S'ha planificat la recollida de les mostres obtingudes per procediments invasius o quirúrgics.  
b)S'ha col·laborat en l'obtenció, el processament, la preservació i l'emmagatzematge de mostres per a biobancs.  
c)S'han aplicat els protocols d'obtenció de mostres per ecòpsia, líquides, sòlides o per a cultius microbiològics.  
d)S'ha realitzat la classificació i el fraccionament de les mostres, per al seu enviament als laboratoris d'anàlisis corresponents.  
e)S'ha aplicat el control de qualitat en cada fase de la recollida de les mostres.  
f)S'han establit els criteris d'exclusió i rebuig de mostres no aptes per al seu processament i anàlisi.  
g)S'ha aplicat el procés de recollida de mostres amb autonomia, responsabilitat i eficàcia.  
h)S'han aplicat tècniques d'assistència a persones usuàries, i s'han descrit i aplicat procediments i protocols de comunicació.  
6.Selecciona les tècniques de conservació, magatzematge, transport i enviament de mostres, seguint els requeriments de la mostra.  
Criteris d'avaluació:  
a)S'han descrit les característiques de cada mostra quant a la seua caducitat i en relació amb el temps màxim de demora en l'anàlisi.  
b)S'han seleccionat i preparat les solucions i els reactius conservants adequats per a cada mostra.  
c)S'han seguit els protocols de prevenció de riscos químics i biològics i de control de qualitat.  
d)S'han caracteritzat els mètodes físics de conservació de mostres.  
e)S'han descrit els protocols del transport de mostres intrahospitalari.  
f)S'ha caracteritzat el sistema de transport i enviament extrahospitalari de mostres.  
g)S'ha verificat l'etiquetatge, el registre i la identificació de la mostra per al seu magatzematge, transport o enviament postal.  
7.Aplica els protocols de seguretat i prevenció de riscos en la manipulació de productes químics i biològics, interpretant la normativa vigent.  
Criteris d'avaluació:  
a)S'han identificat els riscos associats als reactius químics, radioactius i biològics.  
b)S'han seguit els protocols de prevenció de riscos físics, químics i biològics durant la manipulació dels productes.  
c)S'han identificat els requisits normatius referents al tractament i a l'eliminació de residus químics, radioactius i biosanitaris generats al laboratori.  
d)S'ha organitzat la gestió de residus amb ordre, higiene i mètode en el treball.  
e)S'han identificat els riscos específics dels equips de laboratori.  
  
f)S'han seleccionat les tècniques i els equips de prevenció i de protecció individual i col·lectiva.  
g)S'ha definit el significat i abast dels diferents tipus de senyalització de seguretat.  
h)S'ha determinat l'aplicació i registre dels protocols d'actuació en cas d'emergència.  
i)S'ha valorat la importància del compliment de les normes de seguretat física, química i biològica.  
Continguts:  
a) Anàlisi de l'estructura organitzativa del sector sanitari:  
Sistemes sanitaris. Tipus. Sistemes sanitaris a Espanya.  
Legislació relativa a la Llei d'ordenació de les professions sanitàries: Llei general de sanitat.  
Funcions, àrees i organització del treball en el laboratori d'anàlisis clíniques i d'anatomia patològica:  
- Funcions dels tècnics de laboratori clínic.  
- Funcions dels tècnics d'anatomia patològica.  
Economia sanitària i qualitat en la prestació del servei.  
b) Identificació de la documentació del laboratori:  
Recepció, registre i classificació de les mostres.  
Sistemes informàtics de gestió de la documentació.  
Documents de normativa bioètica.  
Llei orgànica de protecció de dades. Consentiment informat.  
Registre i arxiu de documentació gràfica.  
Pressupostos, contractació i administració de subministraments i control del magatzem.  
c) Identificació de mostres biològiques:  
Mostres biològiques.  
Mostres líquides.  
Mostres de teixits.  
Mostres citològiques.  
Característiques anatòmiques de la regió d'extracció.  
Substàncies analitzables:  
- Anàlisi qualitativa i quantitativa:  
· Variabilitat preanalítica del pacient.  
Errors en la manipulació preanalítica.  
Gènere. Salut i malaltia.  
d) Realització de l'arreplega, segons protocol de la unitat, i distribució de mostres biològiques habituals:  
Materials utilitzats per a l'extracció de mostres.  
Mostres sanguínies:  
- Tipus de mostres sanguínies.  
- Tècniques d'extracció sanguínia. Extracció venosa en model anatòmic.  
- Anticoagulants.  
Mostres no sanguínies:  
- Mostra d'orina.  
- Mostres d'origen digestiu.  
- Mostres de l'aparell reproductor masculí i femení. Citologia ginecològica.  
- Mama: secrecions i puncions.  
- Citologia intraoperatòria per empremta.  
- Exsudats per a anàlisi microbiològica-parasitològica.  
- Mostres cutànies per a l'estudi de micosi: pell, pèl i ungles.  
Tècniques de suport vital bàsic.  
e) Realització de la recollida, segons protocol de la unitat, i distribució de mostres obtingudes per mitjà de procediments invasius o quirúrgics:  
Obtenció de mostres en estructures i vísceres anatòmiques:  
- Agulla fina (PAAF) i agulla gruixuda (BAG).  
- Pistola de puncions (Cameco).  
- Empremta i raspament.  
Recursos tecnològics d'imatge per a l'obtenció de mostres.  
Tipus de mostres obtingudes per mitjà de procediments invasius o quirúrgics:  
- Líquid cefaloraquidi (LCR).  
- Líquids serosos i exsudats.  
- Mostres del tracte respiratori.  
Mostres obtingudes d'animals d'experimentació.  
Mostres del biobanc.  
Procés de prestació del servei. Protocols d'actuació de la unitat.  
  
f) Selecció de tècniques de conservació, emmagatzematge, transport i enviament de mostres.  
Criteris de conservació de les mostres: factors que afecten la conservació de les mostres.  
Mètodes de conservació de les mostres:  
- Mètodes químics.  
- Mètodes físics.  
Sistemes d'envasat, transport i enviament. Normativa vigent.  
Registre, codificació i identificació de la mostra per al transport.  
  
g) Aplicació de protocols de seguretat i prevenció de riscos en la manipulació de productes químics i biològics:  
Reactius químics, radioactius i biològics. Emmagatzematge. Substàncies químiques incompatibles.  
Prevenció del risc del treball amb productes químics, radioactius i biològics:  
- Cabines de gasos i de bioseguretat.  
- Manipulació de productes.  
Prevenció de riscos relatius a equips de laboratori.  
Gestió de residus. Normativa vigent.  
Determinació de les mesures de prevenció i protecció personal.  
Protocol d'actuació davant d'una situació d'emergència. Pla d'emergència.  
Organització del treball preventiu. Rutines bàsiques.  
Documentació: arreplega, elaboració i arxiu.  
  
  
  
2. Mòdul professional: Tècniques generals de laboratori  
Codi: 1368.  
Resultats d'aprenentatge i criteris d'avaluació  
1.Classifica els materials, els equips bàsics i els reactius utilitzats en laboratori, i descriu la seua utilització i manteniment.  
Criteris d'avaluació:  
a)S'ha identificat el tipus de material del laboratori.  
b)S'han identificat les tècniques de neteja, desinfecció i esterilització que s'empraran al laboratori.  
c)S'han identificat els diferents tipus d'aigua i els seus mètodes d'obtenció.  
d)S'han identificat els reactius atenent la seua naturalesa química i a la seua puresa.  
e)S'han identificat els equips bàsics i els instruments del laboratori i les seues aplicacions.  
f)S'han interpretat els procediments normalitzats de treball (PNT) per a la utilització i manteniment dels equips bàsics i instruments del laboratori.  
2.Aplica els protocols de seguretat i prevenció de riscos en la manipulació de productes químics i biològics, interpretant la normativa vigent.  
Criteris d'avaluació:  
a)S'han identificat els riscos associats als reactius químics, radioactius i biològics.  
b)S'han seguit els protocols de prevenció de riscos físics, químics i biològics durant la manipulació d'aquests.  
c)S'han identificat els requisits normatius referents al tractament i a l'eliminació de residus químics, radioactius i biosanitaris generats al laboratori.  
d)S'ha organitzat l'eliminació de residus en el treball, amb ordre, higiene i mètode.  
e)S'han identificat els riscos específics dels equips de laboratori.  
  
f)S'han seleccionat les tècniques i els equips de prevenció i protecció individual i col·lectiva.  
g)S'ha definit el significat i abast dels diferents tipus de senyalització de seguretat.  
h)S'ha determinat l'aplicació i el registre dels protocols d'actuació en cas d'emergència.  
i)S'ha valorat la importància del compliment de les normes de seguretat.  
3.Realitza dissolucions i dilucions de mostres i reactius, i justifica càlculs de masses, volums i concentracions.  
Criteris d'avaluació:  
a)S'han identificat les reaccions que tenen lloc en el procés de preparació d'una dissolució.  
b)S'han calculat les masses, els volums i les concentracions dels reactius implicats en una reacció donada, aplicant les lleis químiques.  
  
c)S'han expressat les dissolucions en diferents unitats de concentració.  
d)S'han seleccionat els materials volumètrics i els reactius necessaris en la preparació de dissolucions i dilucions.  
e)S'han definit els mètodes de càlcul i mesura electroquímica del pH.  
f)S'han identificat els components i el funcionament del pH-metre.  
g)S'ha preparat i calibrat el pH-metre en funció dels procediments normalitzats de treball.  
h)S'han realitzat determinacions de pH mitjançant el pH-metre.  
i)S'han realitzat corbes de titulació mitjançant tècniques electroquímiques.  
4.Aplica procediments de separació de substàncies, i justifica la tècnica seleccionada.  
Criteris d'avaluació:  
a)S'han identificat els components de l'equip instrumental, i s'han relacionat amb el seu funcionament.  
b)S'han identificat les tècniques i principis de l'anàlisi instrumental mitjançant procediments normalitzats de treball (PNT).  
c)S'han seleccionat, preparat i calibrat els equips i els instruments en funció del mètode de separació.  
d)S'ha preparat el material i els reactius necessaris per a la separació.  
e)S'han efectuat separacions mitjançant filtració, centrifugació i electroforesi.  
f)S'han recollit dades dels resultats de la separació.  
g)S'han emplenat informes tècnics d'anàlisis utilitzant un suport digital.  
h) S'han aplicat les normes de qualitat, prevenció de riscos laborals i protecció ambiental en tot el procés.  
5.Realitza la valoració tècnica de la coherència i la fiabilitat dels resultats obtinguts, utilitzant eines estadístiques.  
Criteris d'avaluació:  
a)S'han identificat els paràmetres estadístics aplicables a les anàlisis.  
b)S'han establit els criteris d'acceptació o rebuig dels resultats obtinguts en l'anàlisi d'una magnitud biològica.  
c)S'han valorat les dades obtingudes en relació amb els criteris prèviament definits.  
d)S'han representat en gràfics de control en suport digital les dades obtingudes segons les regles de control adequades.  
e)S'han elaborat informes tècnics en suport digital seguint les especificacions i els criteris establits.  
f)S'han considerat accions de rebuig o correctores dels resultats fora de control.  
g)S'ha identificat el protocol de reconstitució i conservació de controls per a evitar problemes de validació, de calibratge i de control de qualitat.  
h)S'ha valorat la importància de l'estudi de la qualitat dels resultats.  
6.Realitza tècniques de microscòpia, aplicant eines de digitalització i enviament d'imatges.  
Criteris d'avaluació:  
a)S'han descrit els tipus i les característiques òptiques dels microscopis.  
b)S'ha detallat el funcionament del microscopi òptic.  
c)S'han enfocat preparacions utilitzant els microscopis disponibles al laboratori.  
d)S'han descrit els diferents sistemes de captació d'imatges digitals.  
e)S'han capturat imatges de preparacions microscòpiques.  
f)S'ha processat la imatge digital per a millorar-ne la qualitat.  
g)S'ha elaborat un arxiu d'imatges digitals.  
h)S'han transferit imatges utilitzant diferents mètodes.  
i)S'ha aplicat la norma de qualitat i confidencialitat per a la transferència de dades associades a les imatges.  
7.Aplica sistemes de gestió de qualitat al laboratori clínic i d'anatomia patològica, i analitza les normes de qualitat.  
Criteris d'avaluació:  
a)S'han identificat les diferents normes de qualitat aplicables al laboratori clínic i en anatomia patològica.  
b)S'han explicat els avantatges de la normalització i certificació de qualitat.  
c)S'han relacionat els elements del sistema de qualitat amb l'activitat del laboratori.  
d)S'han aplicat les normes de qualitat.  
e)S'han identificat els documents emprats en un sistema de gestió de qualitat.  
f)S'han documentat els procediments de l'activitat del laboratori.  
  
g)S'han identificat els tipus d'auditoria i s'han relacionat amb l'avaluació de la qualitat.  
h)S'ha valorat la importància de la gestió de la qualitat al laboratori.  
Continguts:  
a) Classificació de materials, equips bàsics i reactius:  
Tipus de materials i utilització:  
- Material volumètric.  
- Micropipetes.  
- Utensilis bàsics de laboratori i la seua utilització.  
Neteja, desinfecció i esterilització del material de laboratori.  
L'aigua de laboratori.  
Reactius químics en el laboratori clínic i anatomopatològic:  
- Classificació i etiquetatge.  
- Maneig, conservació i emmagatzematge.  
- Fitxes de seguretat.  
Equips bàsics utilitzats en el laboratori.  
Ús eficient dels recursos.  
Procediments normalitzats de treball.  
b) Aplicació de protocols de seguretat i prevenció de riscos en el laboratori:  
Reactius químics, radioactius i biològics. Emmagatzematge. Substàncies químiques incompatibles.  
Prevenció del risc del treball amb productes químics, radioactius i biològics:  
- Cabines de gasos i de bioseguretat.  
- Manipulació de productes.  
Prevenció de riscos relatius a equips de laboratori.  
Gestió de residus. Normativa vigent.  
Determinació de les mesures de prevenció i protecció personal.  
Protocol d'actuació davant d'una situació d'emergència. Pla d'emergència.  
Organització del treball preventiu. Rutines bàsiques.  
Documentació: recollida, elaboració i arxivament.  
c) Realització de dissolucions i dilucions:  
Mesures de massa per mitjà de balança de precisió:  
- Fonament i regles d'ús.  
- Exactitud, precisió, sensibilitat i capacitat de càrrega.  
Mesures de volum per mitjà de material volumètric:  
- Utilització del material volumètric.  
- Exactitud i precisió.  
Càlcul i preparació de dissolucions:  
Mode d'expressió de la concentració. Càlcul i unitats.  
Preparació de dissolucions.  
Càlcul i preparació de dilucions: concepte i formes d'expressió. Preparació de dilucions seriades i no seriades.  
Mètodes electroquímics: el pH-metre:  
- Tipus d'elèctrodes.  
- Calibratge, mesurament i manteniment.  
Valoracions àcid-base. Preparació de solucions amortidores.  
d) Aplicació de procediments de separació de substàncies:  
Mètodes bàsics de separació. Filtració, decantació i centrifugació.  
  
Mètodes de separació electroforètica:  
- Aplicació de tècniques electroforètiques.  
- Preparació d'equips, reactius i manteniment.  
Interpretació de resultats d'anàlisi instrumental:  
- Tractament estadístic dels resultats per al control de qualitat.  
  
- Redacció digital d'informes.  
e) Realització de la valoració tècnica de la coherència i la fiabilitat dels resultats:  
Conceptes estadístics bàsics: mitjana, desviació estàndard, coeficient de variació i regressió.  
Control de qualitat en la fase analítica. Material de calibratge i control.  
Sèrie analítica: tipus d'error.  
Representacions gràfiques de control de qualitat.  
Criteris d'acceptació o rebuig.  
f) Realització de tècniques de microscòpia i digitalització d'imatges:  
  
Components bàsics d'un microscopi òptic i un equip fotogràfic.  
  
Tècniques de microscòpia òptica de llum transmesa. Fonament i aplicació de cada una d'aquestes.  
Tècniques de microscòpia de fluorescència. Aplicacions i avantatges de cada tècnica.  
Tècniques de microscòpia electrònica. Fonament i aplicació.  
Tècniques de microscòpia d'escombratge de sonda. Fonament i aplicació.  
Tècniques fotogràfiques macroscòpiques, microscòpiques i ultramicroscòpiques.  
Sistemes de captació, processat i arxiu d'imatges digitals:  
- Càmera fotogràfica i videocàmera digitals.  
- Escàner de preparacions.  
- Programes de processament d'imatges i emmagatzematge en arxiu digital.  
Telepatologia estàtica.  
Estàndards per a la transferència d'imatges i informació associada.  
  
g) Aplicació de sistemes de gestió de la qualitat en el laboratori:  
Qualitat, sistema de gestió de qualitat i assegurament de la qualitat: fases i circuits.  
Traçabilitat.  
Normes de qualitat en el laboratori: normes ISO i normativa BPL.  
Documents de la qualitat.  
Certificació i acreditació del laboratori.  
Auditoria i avaluació de la qualitat.  
  
3. Mòdul professional: Biologia molecular i citogenètica  
Codi: 1369.  
Resultats d'aprenentatge i criteris d'avaluació  
1.Caracteritza els processos que cal realitzar als laboratoris de citogenètica i biologia molecular, i els relaciona amb els materials i equips.  
Criteris d'avaluació:  
a)S'han identificat les àrees de treball de cada laboratori.  
b)S'han definit les condicions de seguretat.  
c)S'han descrit les tècniques realitzades en cada àrea.  
d)S'han identificat els equips bàsics i materials.  
e)S'han seleccionat les normes per a la manipulació del material i els reactius en condicions d'esterilitat.  
f)S'ha descrit el protocol de treball en la cabina de flux laminar.  
  
g)S'ha establit el procediment d'eliminació dels residus generats.  
  
2.Realitza cultius cel·lulars i es descriuen els passos del procediment.  
Criteris d'avaluació:  
a)S'han caracteritzat els mètodes de cultiu cel·lular que s'apliquen en els estudis citogènetics.  
b)S'han seleccionat els tipus de medis i suplements en funció del cultiu que cal realitzar.  
c)S'han realitzat els procediments de posada en marxa, manteniment i seguiment del cultiu.  
d)S'ha determinat el nombre i la viabilitat cel·lular en els cultius en la propagació del cultiu.  
e)S'han pres les mesures per a l'eliminació de la contaminació detectada.  
f)S'han definit els procediments de conservació de les cèl·lules.  
  
g)S'ha treballat en tot moment en condicions d'esterilitat.  
3.Aplica tècniques d'anàlisi cromosòmica en sang perifèrica, líquids i teixits, i interpreta els protocols establits.  
Criteris d'avaluació:  
a)S'han definit les característiques morfològiques dels cromosomes humans i els seus patrons de bandatge.  
b)S'han caracteritzat les anomalies cromosòmiques més freqüents.  
c)S'han descrit les aplicacions dels estudis cromosòmics en el diagnòstic clínic.  
d)S'ha posat en marxa el cultiu.  
e)S'ha realitzat el sacrifici cel·lular i la preparació d'extensions cromosòmiques.  
f)S'han realitzat les tècniques de tinció i bandatge cromosòmic.  
  
g)S'ha realitzat el recompte del nombre cromosòmic i la determinació del sexe en les metafases analitzades  
h)S'han ordenat i aparellat els cromosomes per procediments manuals o automàtics.  
i)S'ha determinat la fórmula cromosòmica.  
4.Aplica les tècniques d'extracció d'àcids nucleics a mostres biològiques, i selecciona el tipus de tècnica en funció de la mostra que cal analitzar.  
Criteris d'avaluació:  
a)S'ha descrit el procediment d'extracció d'àcids nucleics.  
b)S'han definit les variacions respecte al procediment, depenent de la classe de mostra.  
c)S'han preparat les solucions i els reactius necessaris.  
d)S'ha realitzat el processament previ de les mostres.  
e)S'han obtingut els àcids nucleics, ADN o ARN, seguint protocols estandarditzats.  
f)S'han caracteritzat els sistemes automàtics d'extracció d'àcids nucleics.  
g)S'ha comprovat la qualitat dels àcids nucleics extrets.  
h)S'ha emmagatzemat l'ADN o ARN extret en condicions òptimes per a la seua conservació.  
i)S'ha treballat en tot moment complint les normes de seguretat i prevenció de riscos.  
5.Aplica tècniques de PCR i electroforesi a l'estudi dels àcids nucleics, i selecciona el tipus de tècnica en funció de l'estudi que cal realitzar.  
Criteris d'avaluació:  
a)S'ha descrit la tècnica de PCR, les seues variants i aplicacions.  
b)S'han seleccionat els materials i reactius per a realitzar l'amplificació.  
c)S'ha preparat la solució mescla de reactius en funció del protocol, la tècnica i la llista de treball.  
d)S'han dispensat els volums de mostra, controls i solució mescla de reactius, segons el protocol.  
e)S'ha programat el termociclador per a realitzar l'amplificació.  
  
f)S'ha seleccionat el marcador de pes molecular i el tipus de detecció en funció de la tècnica d'electroforesi que cal realitzar.  
g)S'han carregat en el gel el marcador, les mostres i els controls.  
  
h)S'han programat les condicions d'electroforesi d'acord amb el protocol de la tècnica.  
i)S'ha determinat la grandària dels fragments amplificats.  
6.Aplica tècniques d'hibridació amb sonda a les mostres d'àcids nucleics, cromosomes i talls de teixits, i interpreta els protocols establits.  
Criteris d'avaluació:  
a)S'ha definit el concepte de sonda i s'han caracteritzat els tipus de marcatge.  
b)S'ha descrit el procés d'hibridació, les fases i els factors que hi influeixen.  
c)S'han caracteritzat les tècniques d'hibridació en suport sòlid, cromosomes i talls de teixits.  
d)S'ha seleccionat el tipus de sonda i de marcatge, en funció del sistema de detecció.  
e)S'ha realitzat el procediment seguint el protocol de treball seleccionat.  
f)S'ha verificat el funcionament de la tècnica.  
g)S'han registrat els resultats en els suports adequats.  
h)S'ha treballat d'acord amb les normes de seguretat i prevenció de riscos.  
7.Determina els mètodes de clonació i la seqüenciació d'àcids nucleics, i justifica els passos de cada procediment d'anàlisi.  
Criteris d'avaluació:  
a)S'ha descrit el procés de clonació d'àcids nucleics.  
b)S'han caracteritzat els enzims de restricció, els vectors i les cèl·lules hoste utilitzades en les tècniques de clonació.  
c)S'han utilitzat programes bioinformàtics per a obtindre informació sobre l'insert que es vol clonar.  
d)S'ha detallat la selecció de les cèl·lules recombinants.  
e)S'han definit el fonament i les característiques dels mètodes de seqüenciació.  
f)S'ha descrit el processament de les mostres que cal seqüenciar.  
  
g)S'han caracteritzat els seqüenciadors automàtics i els programes informàtics utilitzats en les tècniques de seqüenciació.  
h)S'han establit els passos que cal seguir en la lectura i interpretació de les seqüències.  
i)S'han descrit les aplicacions dels procediments de clonació i seqüenciació en el diagnòstic clínic i en la teràpia genètica.  
Continguts:  
a) Caracterització dels processos que es realitzen en els laboratoris de citogenètica i biologia molecular:  
Organització i funcions del laboratori de citogenètica i cultiu cel·lular. Materials i equip bàsic.  
Organització i funcions del laboratori de biologia molecular. Materials i equip bàsic.  
Normes de manipulació del material estèril. Tècnica asèptica.  
Seguretat en els laboratoris de citogenètica i biologia molecular. eliminació de residus perillosos.  
Ús eficient dels recursos.  
b) Realització de cultius cel·lulars:  
Tipus de cultiu cel·lular en citogenètica: líquid amniòtic, vellositat coriònica i sang perifèrica. Tipus de cèl·lules. Medis de cultiu.  
Tècniques d'obtenció, manteniment i propagació de cultius.  
Determinació del número i viabilitat cel·lular.  
Contaminació en els cultius cel·lulars.  
c) Aplicació de tècniques d'anàlisi cromosòmica:  
Tècnica d'obtenció d'extensions cromosòmiques. Cultiu i sacrifici cel·lular.  
Mètodes de tenyiment i travessat cromosòmic: patrons d'identificació.  
Nomenclatura citogenètica.  
Automatització de l'anàlisi citogenètica.  
Alteracions cromosòmiques: numèriques i estructurals.  
Diagnòstic prenatal: mètodes i aplicacions.  
Citogenètica i càncer.  
d) Aplicació de tècniques d'extracció d'àcids nucleics:  
Característiques estructurals i funcionals dels àcids nucleics.  
Propietats físiques relacionades amb les tècniques de biologia molecular: densitat, desnaturalització, absorbància, cinètica de renaturalització i hibridació.  
Endonucleases de restricció i altres enzims associades als àcids nucleics.  
Mutacions i polimorfismes.  
Tècniques d'extracció d'ADN en sang perifèrica, biòpsies i teixits.  
  
Extracció d'ARN.  
Sistemes automàtics d'extracció d'àcids nucleics.  
e) Aplicació de tècniques de PCR i electroforesi a l'estudi dels àcids nucleics:  
Tècniques de PCR i variants: PCR múltiplex, RT-PCR, PCR nested i PCR a temps real.  
Tècniques d'electroforesi en gel.  
Tècniques de visualització de fragments i interpretació de resultats.  
  
Aplicacions diagnòstiques i forenses de les tècniques de PCR.  
f) Aplicació de tècniques d'hibridació amb sonda:  
Tipus de sonda i tipus de marcatge.  
Procediment d'hibridació: fases.  
Tècniques de transferència i hibridació d'àcids nucleics en suport sòlid:  
DNA i RNA. Bioxip de DNA (Southern i Northern blot. Microarrays)  
Tècniques d'hibridació en cromosomes i teixits:  
- FISH i variants.  
- HGC (hibridació genòmica comparada).  
- FINCTION.  
g) Determinació de mètodes de clonació i seqüenciació de l'ADN:  
  
Clonació: components i fases del procediment de clonació.  
Bioinformàtica: anàlisi de bases de dades d'ADN i proteïnes.  
Mètodes de seqüenciació d'ADN:  
- Mètodes de seqüenciació manual.  
- Seqüenciació automàtica.  
- Piroseqüenciació.  
Altres anàlisis realitzades amb el seqüenciador:  
- Anàlisi de fragments.  
- MLPA (dosi gènica).  
Aplicació de les tècniques de biologia molecular en el diagnòstic clínic:  
- Diagnòstic prenatal i preimplantacional.  
- Diagnòstic de malalties neurodegeneratives, cardiovasculars i metabòliques.  
- Neoplàsies. Diagnòstic i pronòstic.  
- Diagnòstic microbiològic.  
Aplicacions de les tècniques de biologia molecular en medicina legal i forense.  
  
4. Mòdul professional: Fisiopatologia general  
Codi: 1370.  
Resultats d'aprenentatge i criteris d'avaluació  
1.Reconeix l'estructura i l'organització general de l'organisme humà, descriu les seues unitats estructurals i les relacions segons l'especialització.  
Criteris d'avaluació:  
a)S'ha detallat l'organització jeràrquica de l'organisme.  
b)S'ha descrit l'estructura cel·lular i els seus components.  
c)S'ha descrit la fisiologia cel·lular.  
d)S'han classificat els tipus de teixits.  
e)S'han detallat les característiques dels diferents tipus de teixits.  
  
f)S'han enunciat els sistemes de l'organisme i la seua composició.  
g)S'han localitzat les regions i cavitats corporals.  
h)S'ha aplicat la terminologia de direcció i posició.  
2.Identifica el procés de desenvolupament de la malaltia, i el relaciona amb els canvis funcionals de l'organisme i les alteracions que provoca.  
Criteris d'avaluació:  
a)S'ha descrit el procés dinàmic de la malaltia.  
b)S'han detallat els canvis i alteracions en l'estructura i en les funcions cel·lulars.  
c)S'han descrit els elements constituents de la patologia.  
d)S'han definit les parts de la clínica.  
e)S'han especificat els grups de malalties.  
f)S'han classificat els procediments diagnòstics complementaris.  
  
g)S'han detallat les possibilitats terapèutiques enfront de la malaltia.  
h)S'ha especificat l'etimologia dels termes clínics utilitzats en patologia.  
i)S'han aplicat les regles de construcció de termes en el vocabulari mèdic.  
3.Reconeix els trastorns del sistema immunitari, i els relaciona amb les característiques generals de la immunitat.  
Criteris d'avaluació:  
a)S'han descrit els òrgans i cèl·lules del sistema immune.  
b)S'han diferenciat els mecanismes de resposta immunològica.  
  
c)S'han definit les característiques de la immunitat específica.  
d)S'han detallat les característiques de la resposta immunològica específica.  
e)S'ha seqüenciat la resposta immunològica.  
f)S'ha classificat la patologia del sistema immune.  
g)S'han descrit les patologies més freqüents del sistema immune.  
  
h)S'ha detallat la immunització passiva i activa.  
4.Identifica les característiques de les malalties infeccioses, i relaciona els agents infecciosos i les manifestacions clíniques.  
Criteris d'avaluació:  
a)S'han descrit les característiques de les fonts d'infecció.  
b)S'han detallat els mecanismes de transmissió de les malalties infeccioses.  
c)S'han descrit els tipus d'agents infecciosos.  
d)S'ha detallat la resposta de l'organisme a la infecció.  
e)S'ha explicat la resposta inflamatòria.  
f)S'han definit les característiques de les principals malalties infeccioses humanes.  
g)S'han analitzat les possibilitats terapèutiques enfront de les malalties infeccioses.  
5.Identifica el procés de desenvolupament tumoral, i descriu les característiques de les neoplàsies benignes i malignes.  
Criteris d'avaluació:  
a)S'han classificat les neoplàsies.  
b)S'han caracteritzat les neoplàsies benignes i malignes.  
c)S'ha detallat l'epidemiologia del càncer.  
d)S'han classificat els agents carcinògens.  
e)S'han detallat les manifestacions clíniques dels tumors.  
f)S'han especificat els sistemes de prevenció i diagnòstic precoç del càncer.  
g)S'han descrit les proves de diagnòstic del càncer i les possibilitats terapèutiques.  
h)S'han analitzat les manifestacions de les neoplàsies malignes més freqüents.  
6.Reconeix manifestacions de malalties dels grans sistemes de l'organisme, i descriu les alteracions fisiològiques de les patologies més freqüents.  
Criteris d'avaluació:  
a)S'ha definit l'activitat fisiològica d'òrgans i aparells.  
b)S'ha descrit la simptomatologia per aparells més freqüent.  
c)S'han classificat els signes clínics per aparells més freqüents.  
  
d)S'han especificat les causes de fallida orgànica.  
e)S'han detallat les manifestacions de la insuficiència.  
f)S'ha utilitzat la terminologia clínica.  
7.Reconeix trastorns hemodinàmics i vasculars, i relaciona les seues alteracions amb malalties humanes de gran morbiditat i alta mortalitat.  
Criteris d'avaluació:  
a)S'ha descrit el mecanisme fisiopatològic de l'edema.  
b)S'ha detallat el procés de formació d'un trombe.  
c)S'ha definit l'embòlia.  
d)S'han explicat les repercussions orgàniques del bloqueig del reg sanguini en el tromboembolisme.  
e)S'han descrit les característiques de la cardiopatia isquèmica.  
f)S'han descrit les característiques de l'embòlia pulmonar.  
g)S'han relacionat els trastorns hemodinàmics amb els accidents cerebrovasculars.  
8.Reconeix trastorns endocrins i metabòlics i de l'alimentació, i els relaciona amb manifestacions de patologies comunes.  
Criteris d'avaluació:  
a)S'han detallat els aspectes quantitatius i qualitatius de l'alimentació normal.  
b)S'han definit les característiques de les alteracions fisiopatològiques endocrinometabòliques més freqüents.  
c)S'han descrit les conseqüències fisiopatològiques de les mancances alimentoses.  
d)S'han explicat les característiques de l'obesitat.  
e)S'ha analitzat el procés fisiopatològic de la diabetis.  
f)S'ha analitzat el procés metabòlic dels lípids.  
g)S'han detallat les repercussions orgàniques de l'excés de colesterol.  
Continguts:  
a) Reconeixement de l'estructura i organització general de l'organisme humà:  
Anàlisi de l'estructura jeràrquica de l'organisme.  
Citologia.  
Histologia: components, característiques i funció dels teixits.  
Classificació dels sistemes i aparells de l'organisme.  
Topografia corporal:  
- Terminologia de direcció i posició.  
- Regions i cavitats corporals.  
b) Identificació del procés de desenvolupament de la malaltia:  
El procés patològic.  
Alteració de la funció i l'estructura normal de la cèl·lula:  
- Canvis adaptatius.  
- Lesions cel·lulars reversibles i irreversibles.  
Semiologia. Símptomes i signes.  
Fases i evolució de la malaltia. Complicacions i incidències de la malaltia.  
Clínica de la malaltia. Diagnòstic. Pronòstic. Tractament.  
Grups de malalties.  
Procediments diagnòstics:  
- Anàlisis clíniques.  
- Determinació de l'activitat elèctrica.  
- Tècniques de diagnòstic a través de la imatge.  
- Estudi citològic i anatomopatològic.  
Recursos terapèutics.  
Terminologia clínica.  
c) Reconeixement dels trastorns del sistema immunitari:  
Immunitat natural i específica: Antígens i anticossos.  
Cèl·lules del sistema immunitari.  
Citocines.  
Antígens d'histocompatibilitat.  
Trastorns del sistema immunitari:  
- Reaccions d'hipersensibilitat.  
- Malalties autoimmunes.  
- Síndromes de deficiència immunològica.   
Immunització activa i passiva.  
d) Identificació de les característiques de les malalties infeccioses:  
  
Agents infecciosos:  
- Transmissió i disseminació d'agents infecciosos.  
- Cadena infecciosa.  
- Mecanismes de lesió dels microorganismes.  
La resposta inflamatòria. Components.  
Inflamació aguda. Patrons morfològics de la inflamació aguda:  
- Inflamació supurativa.  
- Inflamació mononuclear i granulomatosa.  
- Inflamació citopàtica-citoproliferativa.  
- Inflamació necrotitzant.  
Inflamació crònica i cicatrització.  
Principals malalties infeccioses humanes:  
- Infeccions gastrointestinals.  
- Infeccions respiratòries víriques i bacterianes.  
- Infeccions oportunistes.  
- Malalties de transmissió sexual.  
Terapèutica antiinfecciosa.  
e) Identificació del procés de desenvolupament tumoral:  
Classificació i epidemiologia de les neoplàsies.  
Bases moleculars del càncer:  
- Oncogens.  
- Gens supressors del càncer.  
Biologia del creixement tumoral.  
Agents carcinògens:  
- Químics.  
- Radiació.  
?Virus oncogènics.  
Defenses davant de tumors. Antígens tumorals. Immunovigilància.  
Manifestacions locals i generals dels tumors: efectes del tumor en l'organisme.  
Gradació i estadificació del tumor.  
Prevenció, diagnòstic i tractament:  
- Cribratge i diagnòstic precoç.  
- Proves diagnòstiques.  
- Possibilitats terapèutiques.  
Neoplàsies malignes més freqüents.  
f) Reconeixement de les manifestacions de malalties:  
Fisiopatologia respiratòria:  
- Fisiologia respiratòria.  
- Malalties de l'aparell respiratori. Insuficiència respiratòria.  
- Trastorns de l'equilibri àcid-base.  
Malalties cardiocirculatòries:  
- Fisiologia cardiocirculatòria.  
- Manifestacions cardíaques i vasculars. Insuficiència cardíaca.  
Malalties neurològiques i dels òrgans dels sentits:  
- Fisiologia neurològica i dels òrgans dels sentits.  
- Manifestacions neurològiques i dels òrgans dels sentits.  
Trastorns de l'aparell digestiu:  
- Fisiologia digestiva.  
- Patologia digestiva, hepàtica, biliar i pancreàtica.  
Patologia renal i de vies urinàries:  
- El procés de formació d'orina.  
- Patologia renal i de vies urinàries. Insuficiència renal.  
g) Reconeixement de trastorns hemodinàmics i vasculars:  
Hemostàsia i coagulació:  
- Hemostàsia normal.  
- Cascada de la coagulació.  
Formació de trombes i èmbols.  
Trombosi arterial i venosa.  
Fisiopatologia de l'edema.  
Repercussions del bloqueig de la irrigació. Infart:  
- Classes d'infarts.  
- Factors que influïxen en l'aparició d'un infart.  
Patologies relacionades amb alteracions del flux sanguini:  
- Cardiopatia isquèmica.  
- Tromboembòlia pulmonar.  
- Accidents cerebrovasculars.  
Hipertensió arterial.  
h) Reconeixement de trastorns de l'alimentació i el metabolisme:  
  
Alimentació i nutrició.  
Hormones. Alteracions endocrines més freqüents.  
Fisiopatologia de l'alimentació:  
- Dèficits nutricionals, vitamínics i minerals.  
- Obesitat.  
Fisiopatologia del metabolisme de la glucosa:  
- Metabolisme i regulació hormonal de la glucosa.  
- Patologia del metabolisme dels carbohidrats.  
- Diabetis. Hipoglucèmia.  
- Proves diagnòstiques.  
Alteracions del metabolisme dels lípids:  
- Lipoproteïnes.  
- Metabolisme i transport dels lípids.  
- Aterogènesi.  
- Dislipèmies.  
Fisiopatologia de la reproducció.  
- Regulació hormonal de la reproducció.  
- Patologia de la reproducció.  
- Proves diagnòstiques.  
  
5. Mòdul professional: Anàlisi bioquímica  
Codi: 1371.  
Resultats d'aprenentatge i criteris d'avaluació  
1.Aplica les tècniques utilitzades al laboratori de bioquímica clínica, i identifica els equips i les seues aplicacions.  
Criteris d'avaluació:  
a)S'ha detallat el fonament de les tècniques basades en els mètodes de detecció de la radiació electromagnètica.  
b)S'han identificat els components d'aparells i equips.  
c)S'han posat a punt els equips.  
d)S'han preparat els patrons i obtinguts corbes de calibrat.  
e)S'han realitzat mesuraments a punt final, dos punts i cinètiques.  
  
f)S'han preparat les fases i aplicat la mostra per a la separació cromatogràfica.  
g)S'ha descrit el fonament de l'osmometria.  
h)S'han identificat els riscos inherents al mètode de treball i tècnica instrumental seleccionada.  
i)S'han aplicat els procediments de manteniment, conservació i neteja d'equips i materials.  
j)S'ha definit l'ús eficient dels recursos.  
2.Analitza les magnituds bioquímiques relacionades amb el metabolisme dels principis immediats, seleccionant la tècnica adequada.  
  
Criteris d'avaluació:  
a)S'han definit els perfils bioquímics relacionats amb el metabolisme dels principis immediats.  
b)S'ha mesurat la concentració de glucosa, fructosamina i Hb glicosilada.  
c)S'ha determinat la concentració de lípids, lipoproteïnes i apoproteïnes.  
d)S'ha mesurat la concentració de proteïnes.  
e)S'han realitzat proteïnogrames i s'han quantificat les fraccions.  
  
f)S'ha valorat la coherència del resultat obtingut i, si escau, s'han aplicat mesures correctores.  
g)S'han recollit dades i s'ha efectuat el control de qualitat referit a les anàlisis realitzades.  
h) S'han aplicat les normes de qualitat, prevenció de riscos laborals i protecció ambiental en tot el procés.  
3.Analitza magnituds bioquímiques relacionades amb els productes finals del metabolisme, i selecciona la tècnica adequada.  
Criteris d'avaluació:  
a)S'ha realitzat la posada a punt dels equips en funció de la tècnica i els paràmetres que cal determinar.  
b)S'han seleccionat els reactius, els blancs i els controls.  
c)S'ha verificat el calibratge de l'equip.  
d)S'han determinat magnituds com la bilirubina, la creatinina, l'àcid úric, la urea i l'àcid làctic.  
e)S'han utilitzat sistemes de química seca en la determinació d'aquestes magnituds.  
f)S'ha valorat la coherència del resultat obtingut i, si escau, s'han aplicat mesures correctores.  
g)S'han relacionat les desviacions d'aquests paràmetres amb les principals síndromes associades.  
h)S'han recollit dades i efectuat el control de qualitat analític.  
  
i)S'han emplenat informes tècnics.  
4.Determina enzims, i descriu la seqüència del procediment.  
  
Criteris d'avaluació:  
a)S'han classificat els enzims segons la funció i la localització.  
  
b)S'ha descrit el fonament de la determinació de l'activitat enzimàtica.  
c)S'ha interpretat el protocol de la tècnica.  
d)S'ha verificat el calibratge de l'equip.  
e)S'han determinat els enzims hepàtics i pancreàtics.  
f)S'han determinat els enzims musculars i cardíacs.  
g)S'han separat isoenzims per electroforesi.  
h)S'han recollit dades i s'ha efectuat el control de qualitat analític.  
i)S'han emplenat informes tècnics.  
j) Aplicació de normes de qualitat, prevenció de riscos laborals i protecció ambiental en tot el procés.  
5.Realitza tècniques d'estudi de mostres d'orina, seguint els protocols establits.  
Criteris d'avaluació:  
a)S'han aplicat tècniques d'anàlisi fisicoquímics i bioquímics.  
  
b)S'ha centrifugat la mostra i obtingut el sediment.  
c)S'han definit les característiques microscòpiques del sediment urinari.  
d)S'ha elaborat un arxiu digital de les imatges obtingudes.  
e)S'ha determinat la concentració de substàncies excretades en orina de 24 hores.  
f)S'ha calculat la depuració de creatinina.  
g)S'han realitzat anàlisi de càlculs urinaris.  
h)S'han aplicat les normes de qualitat, seguretat, salut laboral i protecció ambiental en tot el procés.  
6.Caracteritza determinacions en femta i altres líquids corporals, i selecciona la tècnica en funció de la mostra.  
Criteris d'avaluació:  
a)S'han definit les magnituds bioquímiques associades a l'absorció.  
b)S'han definit les característiques microscòpiques de la malabsorció en femta.  
c)S'ha determinat la presència de sang en femta.  
d)S'han determinat magnituds bioquímiques en LCR i en líquids serosos.  
e)S'ha realitzat el recompte d'elements formes en LCR i en líquids serosos.  
f)S'han relacionat les desviacions d'aquests paràmetres amb les principals patologies associades.  
g)S'han identificat les determinacions bioquímiques i microscòpiques que cal realitzar en líquid sinovial.  
h)S'han identificat les determinacions bioquímiques i microscòpiques que cal realitzar en semen.  
i)S'han aplicat criteris d'ordre i neteja en la recollida d'equips i materials.  
7.Determina magnituds relacionades amb els equilibris hidroelectrolítics i àcid-base, i les associa amb els trastorns corresponents.  
  
Criteris d'avaluació:  
a)S'han identificat els paràmetres bioquímics dels trastorns hidroelectrolítics i àcid-base.  
b)S'ha descrit la tècnica que determina l'osmolalitat.  
c)S'han descrit les tècniques de determinació de gasos i electròlits.  
d)S'han definit les magnituds bioquímiques relacionades amb el metabolisme del calci i del fòsfor.  
e)S'ha determinat la concentració de sodi i potassi.  
f)S'han identificat els patrons d'alteració de gasos en sang.  
  
g)S'han descrit les magnituds que cal determinar a la capçalera del pacient.  
8.Caracteritza les determinacions indicades en altres estudis especials, i descriu les tècniques que s'empraran.  
Criteris d'avaluació:  
a)S'han definit els principals patrons d'alteració hormonal.  
  
b)S'han descrit les proves basals i funcionals utilitzades en el diagnòstic dels trastorns endocrins.  
c)S'han determinat hormones com TSH, T3 i T4.  
d)S'han determinat marcadors tumorals.  
e)S'han descrit les tècniques utilitzades en el monitoratge de fàrmacs.  
f)S'han realitzat procediments per a detectar la presència de drogues d'abús i tòxics en mostres biològiques.  
g)S'han identificat els paràmetres bioquímics en el seguiment de l'embaràs.  
h)S'han enumerat les determinacions pròpies del diagnòstic de metabolopaties.  
Continguts:  
a) Aplicació de tècniques utilitzades en el laboratori de bioquímica clínica:  
Espectrometria d'absorció molecular:  
- Llei de Lambert-Beer.  
- Components dels equips. Avaries o disfuncions més freqüents.  
  
Espectrometria d'emissió atòmica.  
Espectrometria d'absorció atòmica.  
Espectrometria de luminiscència:  
- Espectrometria de fluorescència molecular.  
- Espectrometria de quimioluminiscència molecular.  
Espectrometria de masses.  
Espectrometria de dispersió de la radiació:  
- Turbidimetria.  
- Nefelometria.  
Refractometria de líquids.  
Fotometria de reflectància. Química seca.  
Cromatografia:  
- Cromatografia plana.  
- Cromatografia en columna: cromatografia de gasos i cromatografia líquida d'alta resolució (HPLC).  
Osmometria.  
Automatització:  
- Descripció de grans sistemes automàtics. Maneig.  
- Funcions del tècnic en el control, maneig i manteniment dels equips modulars.  
Ús eficient dels recursos.  
b) Anàlisi de magnituds bioquímiques relacionades amb el metabolisme de principis immediats:  
Patrons d'alteració del metabolisme hidrocarbonat:  
- Determinacions. Glucèmia basal, test de tolerància oral a la glucosa, hemoglobina glicosilada, fructosamina.  
Patrons d'alteració del metabolisme de lípids i lipoproteïnes:  
- Determinacions. Colesterol total, triglicèrids, HDL, LDL, VLDL.  
  
Patrons d'alteració del metabolisme de proteïnes:  
- Determinacions: proteïnes totals, albúmina, troponines, pèptids natriurètics, mioglobina i apoproteïnes.  
- Separació de proteïnes plàsmiques.  
- Quantificació de fraccions.  
c) Anàlisi de magnituds bioquímiques relacionades amb els productes finals del metabolisme:  
Compostos nitrogenats no proteics. Urea i creatinina. Determinacions.  
Depuracions. Aminoàcids. Amoni.  
Cossos cetònics.  
Determinació de bilirubina total, directa i indirecta. Patrons d'alteració.  
Àcid làctic i pirúvic.  
Alteracions del metabolisme de purines: determinació d'àcid úric.  
  
d) Determinació d'enzims:  
Utilitat de la determinació enzimàtica en el diagnòstic clínic.  
Enzims. Fisiologia i cinètica enzimàtica. Classificació dels enzims. Determinació de l'activitat enzimàtica.  
Isoenzims. Determinació.  
Patrons d'alteració enzimàtica:  
- Enzims associats a les principals síndromes hepàtiques.  
- Enzims associats a patologies pancreàtiques.  
- Enzims associats a patologies cardíaques.  
- Enzims associats a patologies musculars.  
- Altres patrons d'alteració enzimàtica.  
e) Realització de tècniques d'estudi de mostres d'orina:  
Estudi de l'orina. Fisiopatologia de l'orina.  
Examen físic de l'orina.  
Examen bioquímic de l'orina:  
- Determinació d'anormals per mitjà de química seca.  
- Patrons d'alteració.  
- Determinació de substàncies eliminades per orina: qualitatives i quantitatives (orina de 8, 12 i 24 hores).  
Càlcul de la depuració de creatinina.  
Anàlisi microscòpica del sediment urinari:  
- Cèl·lules.  
- Cilindres.  
- Cristalls.  
- Patrons d'alteració.  
Anàlisi de càlculs urinaris.  
f) Caracterització de les determinacions en excrements i altres líquids corporals:  
Estudi de la funció digestiva:  
- Síndromes de malabsorció.  
- Proves de laboratori per a l'estudi de la funció digestiva.  
- Determinació de substàncies eliminades per excrements.  
Determinació de la presència de sang en excrements.  
Estudi bioquímic i microscòpic d'altres líquids corporals: líquid cefaloraquidi i líquid sinovial. Suc gàstric.  
Tècniques de reproducció assistida. Seminograma.  
Estudi bioquímic de líquids serosos: líquids pleurals, pericardíacs i peritoneals.  
Examen físic, químic i citològic.  
g) Determinació de magnituds bioquímiques relacionades amb els trastorns dels equilibris hidroelectrolític i àcid-base:  
Equilibri hidroelectrolític:  
- Patrons d'alteració de l'EHE.  
- Alteracions de l'osmolalitat. Determinació de l'osmolalitat.  
- Electròlits d'interés diagnòstic.  
- Alteracions del sodi i potassi.  
- Trastorns del metabolisme del calci i del fòsfor.  
- Elèctrodes selectius per a compostos iònics.  
- Determinació d'electròlits.  
Patrons d'alteració de l'EAB:  
- Patrons d'alteració de gasos en sang.  
- Determinació de gasos en sang. Gasometria.  
Determinacions a la capçalera del pacient (POCT).  
h) Caracterització de les determinacions indicades en estudis especials:  
Fisiopatologia hormonal. Mètodes de determinació d'hormones. Patrons d'alteració hormonal.  
Determinació de marcadors tumorals.  
Monitorització de fàrmacs. Fàrmacs inclosos habitualment en programes de monitorització.  
Detecció i quantificació de drogues d'abús i altres tòxics.  
Embaràs i neonatologia:  
- Diagnòstic bioquímic d'embaràs.  
- Cribratge i diagnòstic prenatal.  
- Marcadors bioquímics.  
- Detecció precoç de malalties endocrinometabòliques en el nounat.  
  
Proves de fecundació.  
Protocol de l'estudi de càlculs biliars.  
  
6. Mòdul professional: Tècniques d'immunodiagnòstic  
Codi: 1372.  
Resultats d'aprenentatge i criteris d'avaluació  
1.Aplica tècniques immunològiques basades en reaccions antigen-anticòs secundàries, i en diferencia els fonaments.  
Criteris d'avaluació:  
a)S'han detallat les tècniques immunològiques basades en les reaccions antigen-anticòs secundàries.  
b)S'ha comprovat la correspondència entre els llistats de treball i les mostres problema.  
c)S'han preparat les dilucions seriades necessàries per a les tècniques.  
d)S'han realitzat les tècniques basades en reaccions secundàries segons els protocols establits.  
e)S'han expressat els resultats de les tècniques d'aglutinació en forma de títol.  
f)S'han identificat les pautes de diagnòstic i seguiment serològic de les principals malalties infeccioses.  
g)S'han registrat i interpretat els resultats de les tècniques.  
h)S'han aplicat les normes de prevenció de riscos laborals i protecció ambiental en tot el procés.  
i)S'ha efectuat el control de qualitat referit als assajos realitzats.  
  
2.Aplica tècniques immunològiques basades en reaccions antigen-anticòs primàries, i en diferencia els fonaments.  
Criteris d'avaluació:  
a)S'han detallat les tècniques immunològiques basades en les reaccions antigen-anticòs primàries.  
b)S'han classificat els immunoassajos atenent la seua metodologia i els marcadors utilitzats.  
c)S'han diferenciat les etapes de l'execució de l'immunoassaig.  
  
d)S'han detallat els components de l'equip i el seu funcionament.  
  
e)S'ha calibrat l'equip i s'han processat els controls abans de començar l'assaig.  
f)S'ha verificat la correcta col·locació i la retirada de les mostres.  
  
g)S'han realitzat les tècniques d'immunoassaig segons els protocols establits.  
h)S'ha representat la corba de calibratge per a la quantificació de l'anàlit.  
i) S'han aplicat les normes de qualitat, prevenció de riscos laborals i protecció ambiental en tot el procés.  
3.Detecta autoanticossos aplicant les tècniques per al diagnòstic de malalties autoimmunes.  
Criteris d'avaluació:  
a)S'han detallat els anticossos associats a les malalties autoimmunes.  
b)S'han preparat les dilucions de sèrums i controls.  
c)S'ha establit la seqüència d'activitats en les diferents etapes de l'execució de la tècnica.  
d)S'han processat les mostres per a la seua observació al microscopi de fluorescència.  
e)S'han identificat els patrons de fluorescència.  
f)S'han comprovat els controls.  
g)S'han definit els criteris de validesa de la prova.  
h)S'han descrit altres tècniques de detecció d'autoanticossos.  
4.Aplica tècniques d'estudi d'hipersensibilitat, i relaciona l'antigen amb la tècnica que es desenvoluparà.  
Criteris d'avaluació:  
a)S'han detallat les tècniques relacionades amb el diagnòstic d'hipersensibilitat.  
b)S'ha comprovat la correspondència entre els llistats de treball i les mostres problema.  
c)S'ha seleccionat l'extracte antigènic segons la prova que es realitzarà.  
d)S'han descrit les tècniques indicades per a la detecció d'IgE en funció dels equips disponibles.  
e)S'han detallat les tècniques més adequades per a l'avaluació de la hipersensibilitat retardada.  
f)S'han realitzat les tècniques d'immunoassaig relacionades amb el diagnòstic d'al·lèrgia.  
g)S'han aplicat criteris d'ordre i neteja en la realització del procediment.  
5.Aplica tècniques d'identificació de poblacions cel·lulars per citometria de flux, i realitza el manteniment preventiu de l'equip.  
Criteris d'avaluació:  
a)S'ha detallat el funcionament del citòmetre de flux.  
b)S'ha realitzat el calibratge del làser.  
c)S'han passat els controls en funció de les cèl·lules que cal quantificar.  
d)S'ha incubat la mostra amb l'anticòs o anticossos monoclonals marcats.  
e)S'ha seleccionat el protocol de maneig del citòmetre de flux per a la tècnica específica.  
f)S'ha valorat la coherència del resultat del citograma.  
g)S'ha realitzat el manteniment preventiu del citòmetre.  
h)S'han identificat les normes de qualitat, prevenció de riscos laborals i protecció ambiental en tot el procés.  
6.Valora la funcionalitat de la immunitat cel·lular, i descriu les tècniques de cultiu cel·lular aplicables en cada cas.  
Criteris d'avaluació:  
a)S'ha reconegut la importància de la realització de proves de funció cel·lular en l'estudi de les immunodeficiències primàries.  
b)S'han detallat les tècniques d'estudi.  
c)S'ha realitzat l'aïllament de limfòcits, a partir de la mostra de sang perifèrica (gradient de Ficoll) i la seua disposició en les plaques de cultiu.  
d)S'ha realitzat el cultiu i l'estimulació dels limfòcits amb els mitògens seleccionats.  
e)S'ha valorat la proliferació cel·lular mitjançant la tècnica del recompte en càmera, en el citòmetre de flux o en comptador de partícules beta.  
f)S'han aplicat les tècniques per a valorar la funció fagocítica.  
g)S'han establit les normes de qualitat, prevenció de riscos laborals i protecció ambiental en tot el procés.  
7.Aplica estudis de tipificació HLA, i identifica el polimorfisme del complex major d'histocompatibilitat.  
Criteris d'avaluació:  
a)S'han detallat els objectius de les tècniques de tipificació d'antígens d'histocompatibilitat.  
b)S'han diferenciat els estudis d'histocompatibilitat que es realitzen per a la tipificació d'una possible persona donant.  
c)S'ha determinat els estudis d'histocompatibilitat que es realitzen per a la tipificació en proves de paternitat.  
d)S'han seleccionat els marcadors segons la mena d'HLA que cal determinar.  
e)S'han separat els limfòcits que s'han d'utilitzar en estudis d'histocompatibilitat.  
f)S'han llegit al microscopi de fluorescència les plaques de la tècnica de microlinfocitotoxicitat.  
g)S'han diferenciat les tècniques de biologia molecular utilitzades per a la tipificació.  
Continguts:  
a) Aplicació de tècniques basades en reaccions antigen-anticòs secundàries:  
Tècniques d'aglutinació: directes i indirectes. Tècniques de la inhibició de l'aglutinació.  
Tècniques de precipitació al medi líquid: immunoturbidimetria i immunonefelometria.  
Tècniques de precipitació en gel: immunofixació.  
Tècniques de fixació del complement.  
Diagnòstic i seguiment serològic de les malalties infeccioses.  
  
b) Aplicació de tècniques basades en reaccions antigen-anticòs primàries:  
Classificació d'immunoassajos:  
- Competitius i no competitius.  
- Homogenis i heterogenis.  
Representació de dades i obtenció de resultats.  
Sistemes d'amplificació de senyals.  
Enzimoimmunoassajos homogenis. Immunoassaig enzimàtic multiplicat (EMIT).  
Enzimoimmunoassajos heterogenis. Assaig d'immunoadsorció lligat a enzims (ELISA):  
- Competitius.  
- No competitius.  
Radioimmunoassajos.  
Fluoroimmunoassajos: enzimoimmunoassaig microparticulat (MEIA).  
Immunoassajos quimioluminiscents.  
Tests immunocromatogràfics.  
Tècniques d'immunofluorescència.  
Tècnica de transferències de proteïnes (western blot).  
c) Detecció d'autoanticossos:  
Malalties autoimmunes i anticossos associats:  
- Endocrines. Lupus eritematós disseminat. Renals. Cutànies. Intestinals.  
Anticossos organoespecífics.  
Anticossos no organoespecífics:  
- Antinuclears. Anti-DNA natiu. Antihistones. Factor reumatoide. Antifosfolípids. Anticardiolipina. Anti-CCP.  
Determinació d'autoanticossos per immunofluorescència indirecta: patrons de fluorescència.  
Determinació d'autoanticossos per mitjà d'ELISA.  
d) Aplicació de tècniques d'estudi d'hipersensibilitat:  
Tècniques per al diagnòstic d'al·lèrgies:  
- Determinació de Ig. E total.  
- Determinació de Ig. E específica.  
- Test d'activació de basòfils (TAB) per citometria.  
- Test d'alliberament d'histamina per fluorometria.  
Avaluació de la hipersensibilitat retardada.  
e) Aplicació de tècniques d'identificació de poblacions cel·lulars per citometria de flux:  
Preparació de suspensions cel·lulars.  
Funcionament d'un citòmetre de flux:  
- Estructura d'un citòmetre de flux.  
- Posada a punt del citòmetre: calibratge del làser.  
- Control de qualitat.  
- Manteniment preventiu del citòmetre.  
- Anàlisi de dades.  
Aplicacions de la citometria de flux:  
- Determinació de poblacions cel·lulars en sang perifèrica.  
- Fenotip de leucèmies i limfomes.  
- Fenotip d'altres poblacions cel·lulars.  
- Quantificació de molècules.  
Altres tècniques de separació cel·lular:  
?Separació cel·lular immunomagnètica.  
- Tècniques d'immunotoxicitat.  
f) Valoració de la funcionalitat de la immunitat cel·lular:  
Tècniques de separació de limfòcits per centrifugació en gradient de Ficoll.  
Estudi de la funcionalitat dels limfòcits B.  
Estudi de la funcionalitat dels limfòcits T: estudis de proliferació de limfòcits en resposta a mitogens.  
Quantificació de subpoblacions de limfòcits T.  
Estudi de les cèl·lules fagocítiques:  
- Reducció del nitroblau de tetrazole.  
?Utilització de bacteris marcades per a la valoració de l'activitat bactericida.  
- Assajos de quimiotaxi.  
Estudi de les alteracions del complement:  
- Quantificació de les fraccions C3 i C4.  
- Anàlisi de la via clàssica.  
g) Aplicació d'estudis de tipificació HLA:  
Molècules MHC.  
Estudis d'histocompatibilitat:  
?Tècniques de tipificació serològica HLA. Microlinfocitotoxicitat.  
- Proves encreuades (cross mach).  
- Detecció d'anticossos citotòxics anti-HLA.  
Aplicacions dels estudis d'histocompatibilitat:  
- Trasplantaments d'òrgans.  
- Estudis de paternitat.  
- Estudis antropològics.  
  
7. Mòdul professional: Microbiologia clínica  
Codi: 1373.  
Resultats d'aprenentatge i criteris d'avaluació  
1.Aplica protocols de seguretat i prevenció de riscos al laboratori de microbiologia clínica, i interpreta la normativa vigent.  
Criteris d'avaluació:  
a)S'han classificat els microorganismes en grups de risc.  
b)S'han caracteritzat els nivells de seguretat biològica dels laboratoris.  
c)S'ha identificat el nivell de perillositat associat als procediments.  
d)S'han proposat solucions a les causes més freqüents d'accidents al laboratori.  
e) S'ha verificat l'aplicació de les normes de prevenció i seguretat personals i col·lectives, així com de protecció ambiental en l'execució dels treballs específics.  
f) S'han organitzat les mesures i equips de protecció per a diferents àrees i situacions de treball.  
g) S'han identificat les possibles fonts de contaminació de l'entorn ambiental.  
h) S'ha emplenat la documentació relacionada amb la gestió de prevenció i seguretat, així com de protecció ambiental.  
i)S'ha establit el procediment per a l'eliminació dels residus generats al laboratori.  
2.Aplica tècniques de tinció i observació de microorganismes a cultius i mostres biològiques, i selecciona els procediments que cal realitzar.  
Criteris d'avaluació:  
a)S'han descrit les característiques morfològiques, tintòries i diferencials de les espècies microbianes.  
b)S'han seleccionat els materials i els colorants.  
c)S'han especificat les tècniques d'observació microscòpica utilitzades.  
d)S'ha realitzat la preparació del frotis.  
e)S'han aplicat tècniques de tinció específiques.  
f)S'ha realitzat l'observació dels frotis al microscopi.  
g)S'ha interpretat el resultat de l'observació microscòpica.  
3.Prepara medis per al cultiu de microorganismes, interpretant els protocols establits.  
Criteris d'avaluació:  
a)S'han classificat els medis de cultiu més utilitzats en microbiologia clínica.  
b)S'ha detallat la composició dels medis de cultiu.  
c)S'han descrit els protocols de preparació de medis sòlids i líquids.  
d)S'ha seleccionat l'instrumental i els reactius necessaris per a la realització del medi desitjat.  
e)S'ha realitzat la preparació de medis de cultiu.  
f)S'ha realitzat l'autoclavatge de la bateria de medis.  
g)S'ha comprovat l'esterilitat dels medis.  
h)S'han emmagatzemat els medis de cultiu.  
4.Aplicació de tècniques d'aïllament i de recompte de microorganismes, justificant la tècnica seleccionada.  
Criteris d'avaluació:  
a)S'han caracteritzat les tècniques d'inoculació, sembra i aïllament amb la mena de mostra i l'organisme que cal aïllar.  
b)S'han aplicat tècniques d'inoculació i de sembra de microorganismes.  
c)S'han definit els paràmetres d'incubació per a cada tipus de microorganisme.  
d)S'han realitzat aïllaments d'unitats formadores de colònies.  
  
e)S'ha realitzat la descripció macroscòpica dels cultius.  
f)S'han aplicat tècniques de recompte bacterià.  
5.Aplica tècniques d'identificació bacteriana a mostres clíniques i a colònies aïllades en un cultiu, i selecciona els protocols de treball en funció del grup bacterià que cal identificar.  
Criteris d'avaluació:  
a)S'han descrit els protocols d'identificació dels principals grups bacterians.  
b)S'han descrit els medis, les temperatures i els temps d'incubació dels principals tipus de proves bioquímiques d'identificació.  
  
c)S'han realitzat les proves bioquímiques ràpides d'identificació bacteriana.  
d)S'han realitzat les proves individuals bioquímiques més significatives en la identificació presumptiva.  
e)S'han utilitzat sistemes multiprova per a la confirmació dels aïllaments.  
f)S'han realitzat els estudis de sensibilitat sol·licitats, en funció de la mena de bacteri aïllat.  
g)S'han caracteritzat, per a cada protocol, les proves immunològiques i moleculars associades al diagnòstic.  
h)S'ha realitzat la lectura i interpretació dels resultats.  
6.Aplica tècniques d'identificació de fongs i paràsits, i selecciona els protocols de treball en funció del microorganisme que cal identificar.  
  
Criteris d'avaluació:  
a)S'han caracteritzat els protocols d'identificació de fongs i de paràsits.  
b)S'han seleccionat els medis de cultiu apropiats per a l'aïllament de floridures i llevats.  
c)S'han descrit les temperatures i els temps d'incubació adequats per a l'aïllament de fongs.  
d)S'ha realitzat la identificació macro i microscòpica de les colònies fúngiques.  
e)S'han realitzat les proves bioquímiques, immunològiques i moleculars d'identificació que marque el protocol.  
f)S'han realitzat i interpretat els antibiogrames sol·licitats.  
g)S'han seguit els protocols de preparació del frotis per a l'observació de paràsits al microscopi òptic.  
h)S'han identificat les formes parasitàries diagnòstiques presents en els frotis.  
i)S'han reconegut possibles artefactes en la identificació de paràsits en femta.  
7.Identifica els virus, i els relaciona amb els mètodes de cultiu cel·lular, immunològics i de biologia molecular.  
Criteris d'avaluació:  
a)S'han descrit les característiques diferencials dels virus.  
b)S'ha descrit la patologia més freqüent associada a cada família vírica.  
c)S'ha definit el protocol de diagnòstic de les infeccions víriques, per part del laboratori.  
d)S'han caracteritzat els tipus de cultiu cel·lular i les línies cel·lulars més freqüents utilitzades en el diagnòstic virològic.  
e)S'ha descrit el processament de les mostres, per a la seua inoculació en els cultius.  
f)S'ha caracteritzat, en els cultius, l'efecte citopàtic associat a determinats virus.  
g)S'ha descrit la utilització de les tècniques d'immunofluorescència en la identificació vírica.  
h)S'ha descrit la utilització de tècniques immunològiques i de biologia molecular en el diagnòstic d'infeccions víriques.  
Continguts:  
a) Aplicació de procediments de prevenció de riscos laborals i protecció ambiental:  
Normativa sobre la prevenció del risc biològic.  
Classificació dels microorganismes en grups de risc.  
Nivells de seguretat i mesures de contenció: cabines de seguretat biològica.  
Identificació dels riscos associats a les tècniques realitzades en el laboratori de microbiologia clínica:  
- Determinació de les mesures de prevenció.  
- Equips de protecció individual.  
Gestió de l'eliminació de residus:  
- Tipus de residus generats en un laboratori de microbiologia clínica.  
- Procediments d'eliminació de residus.  
b) Aplicació de tècniques de tinció i observació de microorganismes:  
Microorganismes: concepte, tipus i taxonomia.  
Bacteris: morfologia i agrupació. Estructura bacteriana.  
Tècniques d'observació microscòpica de microorganismes:  
- Examen en fresc. Simple. Gota pendent.  
- Preparació de frotis bacterià. Mostra líquida. Mostra sòlida.  
- Tècniques de tinció i tipus. Negativa. Simple. Tinció de Gram. Ziehl-Neelsen. Càpsules. Espores.  
c) Preparació de medis per al cultiu de microorganismes:  
Components d'un medi de cultiu.  
Tipus de medis: generals, diferencials, selectius i enriquits, entre altres.  
Preparació de medis de cultius: líquids, sòlids i semisòlids en tub (agar inclinat). Medis en placa.  
Medis de cultiu utilitzats habitualment en un laboratori de microbiologia.  
d) Aplicació de tècniques d'aïllament i de recompte de microorganismes:  
Tècniques de sembra: al medi líquid, al medi sòlid o al medi semisòlid.  
Tècniques d'inoculació.  
Tècniques d'aïllament: estria simple, estria múltiple. Quatre quadrants.  
Incubació: aeròbica i anaeròbica.  
Creixement bacterià.  
Descripció macroscòpica dels cultius.  
Tècniques de determinació del creixement.  
e) Aplicació de tècniques d'identificació bacteriana:  
Proves d'identificació bioquímica. Proves ràpides: catalasa i oxidasa. Proves individuals. Sistemes multiprova.  
Proves de sensibilitat antimicrobiana. Antibiòtics. Tipus d'antibiograma. Resistència antimicrobiana.  
Immunologia i diagnòstic microbiològic.  
Biologia molecular i diagnòstic microbiològic.  
Protocol d'aïllament i identificació de cocs grampositiu. Gèneres: estafilococs, estreptococs, enterococs.  
Protocol d'aïllament i identificació de cocs gramnegatius. Gènere Neisseria.  
Protocol d'aïllament i identificació de bacils grampositiu aerobis.  
  
Protocol d'aïllament i identificació de bacils gramnegatius:  
- Enterobacteris.  
- Bacils gramnegatius no fermentadores.  
- Bacils gramnegatius exigents.  
Altres bacteris d'importància clínica: bacteris anaerobis, micobacteris, Rickettsia, Chlamydia i micoplasmes.  
Antibiòtics. Resistència i sensibilitat. Antibiogrames.  
f) Aplicació de tècniques d'identificació de fongs i paràsits:  
Aïllament i identificació de floridures i rents:  
- Característiques generals.  
- Patologia associada.  
- Diagnòstic de les malalties fúngiques pel laboratori.  
Tècniques d'identificació de paràsits:  
- Característiques generals de protozous i helmints.  
- Patologia. Cicles.  
- Diagnòstic pel laboratori.  
g) Identificació de virus:  
Característiques diferencials dels virus.  
Classificació vírica i patologia associada.  
Diagnòstic pel laboratori de les infeccions víriques:  
- Estudi directe de la mostra.  
- Processament.  
- Tècniques d'aïllament i identificació viral.  
  
  
8. Mòdul professional: Tècniques d'anàlisi hematològica  
Codi: 1374.  
Resultats d'aprenentatge i criteris d'avaluació  
1.Realitza tècniques de tinció en extensions de sang perifèrica i medul·la òssia, i identifica els tipus cel·lulars hi presents.  
Criteris d'avaluació:  
a)S'han caracteritzat els elements formes en les extensions de sang.  
b)S'han preparat les extensions seguint procediments manuals o automàtics.  
c)S'han seleccionat els mètodes de fixació i tinció en funció de l'estudi que cal realitzar.  
d)S'ha delimitat al microscopi òptic la zona ideal d'estudi de l'extensió.  
e)S'han utilitzat criteris de classificació cel·lular per a identificar cèl·lules sanguínies madures en sang perifèrica.  
f)S'han aplicat les normes de seguretat i prevenció de riscos durant el procediment.  
2.Maneig d'equips automàtics d'anàlisi hematològica, i identifica els seus components i manteniment.  
Criteris d'avaluació:  
a)S'han caracteritzat els tipus d'autoanalitzadors i els seus sistemes de mesura.  
b)S'ha descrit la seqüència de passos que cal realitzar durant l'anàlisi.  
c)S'han definit les formes d'expressió de resultats i alarmes en els informes emesos per l'aparell.  
d)S'han caracteritzat els paràmetres més freqüents d'un hemograma.  
e)S'han definit els seus valors de referència.  
f)S'ha purgat i calibrat l'aparell.  
g)S'ha realitzat l'anàlisi i s'ha obtingut l'informe de resultats.  
  
h)S'ha validat l'informe seguint el protocol establit.  
i)S'han registrat les incidències sorgides durant la realització de l'anàlisi.  
3.Aplica tècniques d'anàlisi hematològica a l'estudi de la sèrie roja, i relaciona els protocols d'anàlisis amb les característiques i les funcions dels paràmetres que cal determinar.  
Criteris d'avaluació:  
a)S'ha descrit el procés d'eritropoesi.  
b)S'han caracteritzat els precursors eritrocitaris.  
c)S'han definit els aspectes fonamentals de l'estructura i el metabolisme eritrocitari.  
d)S'han analitzat els paràmetres que avaluen la sèrie roja utilitzant procediments manuals o automàtics.  
e)S'ha examinat l'extensió al microscopi òptic a la recerca d'alteracions morfològiques en les hematies.  
f)S'han relacionat les alteracions morfològiques amb els resultats dels paràmetres i la patologia eritrocitària més freqüent.  
g)S'han anotat els resultats de les anàlisis en l'informe.  
4.Aplica tècniques d'anàlisi hematològica a l'estudi de la sèrie blanca i plaquetària, i relaciona els protocols d'anàlisis amb les característiques i les funcions dels paràmetres que cal determinar.  
Criteris d'avaluació:  
a)S'han descrit els processos de granulopoesi i trombopoesi.  
  
b)S'han caracteritzat les cèl·lules precursores de les sèries granulocítica, mononuclear i plaquetària.  
c)S'ha realitzat l'anàlisi manual o automàtica dels paràmetres de cadascuna de les sèries.  
d)S'han descrit les alteracions morfològiques de leucòcits i plaquetes.  
e)S'ha examinat l'extensió al microscopi òptic a la recerca d'alteracions en totes dues sèries.  
f)S'han descrit els trastorns neoplàsics i no neoplàsics més freqüents relacionats amb la sèrie blanca.  
g)S'han realitzat les tècniques citoquímiques sol·licitades en l'estudi de leucèmies.  
h)S'han relacionat les alteracions oposades en les anàlisis amb la patologia més freqüent de totes dues sèries.  
i)S'han anotat els resultats de les anàlisis en l'informe.  
5.Realitza tècniques de valoració de l'hemostàsia i la coagulació, i selecciona equips i reactius en funció del paràmetre que cal determinar.  
  
Criteris d'avaluació:  
a)S'ha descrit la fisiologia de l'hemostàsia i els seus mecanismes de regulació.  
b)S'han caracteritzat les proves de laboratori que valoren cadascuna de les fases del procés.  
c)S'ha realitzat la preparació de les mostres en funció dels paràmetres que cal analitzar.  
d)S'ha realitzat l'anàlisi dels paràmetres mitjançant mètodes manuals o automàtics.  
e)S'han definit els valors de referència per a cada tipus de prova.  
  
f)S'han relacionat les variacions en els paràmetres amb les alteracions més freqüents de l'hemostàsia.  
g)S'han descrit les proves que permeten el control dels tractaments anticoagulants i la investigació de la tendència trombòtica.  
h)S'han validat els resultats seguint els protocols establits.  
  
i)S'ha treballat en tot moment seguint les normes de seguretat i prevenció de riscos.  
6.Aplica procediments per a garantir la compatibilitat dels components sanguinis de la persona donant i receptora, seguint els protocols establits.  
Criteris d'avaluació:  
a)S'han descrit els protocols de treball per a la determinació del grup ABO i Rh.  
b)S'ha realitzat la determinació del grup sanguini i del factor Rh.  
  
c)S'han realitzat les tècniques de l'antiglobulina directa i indirecta.  
d)S'ha realitzat l'escrutini d'anticossos irregulars.  
e)S'han realitzat i verificat les proves creuades.  
f)S'han validat els resultats.  
g)S'han anotat els resultats en l'informe.  
h)S'ha treballat en tot moment seguint les normes de seguretat i prevenció de riscos.  
7.Prepara hemoderivats, i interpreta protocols estandarditzats d'obtenció, conservació i distribució d'aquests.  
Criteris d'avaluació:  
a)S'han descrit els criteris d'acceptació i rebuig de persones donants i d'unitats de sang.  
b)S'han caracteritzat els procediments d'obtenció i processament de les unitats de sang.  
c)S'han descrit els procediments de fraccionament i obtenció dels components sanguinis.  
d)S'ha realitzat la preparació d'hemoderivats.  
e)S'ha realitzat el registre, etiquetatge i conservació dels hemoderivats preparats.  
f)S'ha realitzat la distribució dels hemoderivats segons les peticions rebudes.  
Continguts:  
a) Realització de tècniques de tinció en extensions de sang perifèrica i medul·la òssia:  
Característiques de les cèl·lules sanguínies. Criteris de classificació cel·lular.  
L'extensió sanguínia: característiques, zones i artefactes. Mètodes de preparació.  
Tincions hematològiques: Giemsa, May-Grünwald-Giemsa i Wright, entre altres.  
Examen de l'extensió.  
Mielograma.  
b) Maneig d'equips automàtics d'anàlisi hematològica:  
Sistemes automàtics de recompte. Mètodes de mesurament. Expressió de resultats. Xifres, histogrames, citogrames. Alarmes i causes d'error.  
L'hemograma: paràmetres hematològics bàsics. Valors de referència i significat clínic.  
Terminologia clínica.  
c) Aplicació de tècniques d'anàlisi hematològica a l'estudi de la sèrie roja:  
Caracterització de precursors eritropoètics.  
Estructura i fisiologia eritrocitària.  
Paràmetres que avaluen la sèrie roja:  
- Índexs eritocitaris.  
- Hematòcrits.  
- Hemoglobina: concentració i tipus.  
- Reticulosi.  
- Velocitat de sedimentació globular.  
Mètodes de determinació.  
Alteracions morfològiques de les hematies.  
Anèmies: concepte. Classificació morfològica i etiopatogènica. Proves de laboratori utilitzades en l'estudi de l'anèmia.  
Poliglobulines.  
d) Aplicació de tècniques d'anàlisi hematològica a l'estudi de les sèries blanca i plaquetària:  
Caracterització de precursors immadurs.  
Sèrie blanca: recompte leucocitari total i diferencial. Índexs leucocitaris. Mètodes de determinació. Alteracions morfològiques i quantitatives de la sèrie blanca.  
Sèrie plaquetària: nombre de plaquetes. Índexs plaquetaris. Mètodes de determinació. Alteracions quantitatives i qualitatives.  
Malalties de neoplàsia de la sang. Leucèmies: classificació i diagnòstic pel laboratori. Síndromes mielopoliferatives crònics. Limfomes.  
e) Realització de tècniques de valoració de l'hemostàsia i la coagulació:  
Hemostàsia clínica. Fases i factors plàsmics associats.  
Proves de valoració de l'hemostàsia primària. Temps de sagnia (Duke i Ivy). Agregació plaquetària.  
Proves que estudien la coagulació i fibrinòlisi:  
- Temps globals de coagulació: TP, TTPa i TT.  
- Concentració de fibrinogen.  
Tècniques especials en hemostàsia:  
- Dosificació de factors.  
- Estudi d'inhibidors de la coagulació.  
- Estudi de proteïnes de la fibrinòlisi.  
Alteracions de l'hemostàsia i la coagulació:  
- Púrpures vasculars i trombopàtiques.  
- Alteracions congènites i adquirides de la coagulació.  
Control del tractament anticoagulant.  
Avaluació de la tendència trombòtica.  
f) Aplicació de procediments per a garantir l'hematocompatibilitat:  
  
Grups sanguinis. Sistema ABO. Antígens i anticossos. Sistema Rh. Antígens i anticossos. Altres sistemes. Proves de determinació.  
  
Anticossos irregulars. Proves de determinació.  
Estudis de compatibilitat. Proves encreuades.  
Malaltia hemolítica del nounat (EHRN).  
g) Preparació d'hemoderivats:  
Organització i estructura del banc de sang.  
Donació de sang. Principis generals. Criteris d'acceptació i rebuig de donants. Modalitats de donació.  
Unitats de sang: característiques, tipus i anticoagulants utilitzats.  
  
Obtenció, fraccionament i conservació d'hemoderivats:  
- Concentrat d'hematies, leucòcits i plaquetes. Tipus.  
- Plasma fresc congelat.  
- Crioprecipitat.  
- Concentrat de factors de coagulació.  
Efectes adversos del tractament transfusional.  
  
9. Mòdul professional: Projecte de laboratori clínic i biomèdic  
Codi: 1375.  
Resultats d'aprenentatge i criteris d'avaluació  
1.Identifica necessitats del sector productiu i les relaciona amb projectes tipus que les puguen satisfer.  
Criteris d'avaluació:  
a)S'han classificat les empreses del sector per les seues característiques organitzatives i el tipus de producte o servei que ofereixen.  
b)S'han caracteritzat les empreses tipus i s'ha indicat l'estructura organitzativa i les funcions de cada departament.  
c)S'han identificat les necessitats més demanades a les empreses.  
  
d)S'han valorat les oportunitats de negoci previsibles en el sector.  
  
e)S'ha identificat el tipus de projecte requerit per a donar resposta a les demandes previstes.  
f)S'han determinat les característiques específiques requerides en el projecte.  
g)S'han determinat les obligacions fiscals, laborals i de prevenció de riscos, i les seues condicions d'aplicació.  
h)S'han identificat possibles ajudes o subvencions per a la incorporació de les noves tecnologies de producció o de servei que es proposen.  
i)S'ha elaborat el guió de treball que se seguirà per a l'elaboració del projecte.  
2.Dissenya projectes relacionats amb les competències expressades en el títol, i inclou i desenvolupa les fases que el componen.  
Criteris d'avaluació:  
a)S'ha recopilat informació relativa als aspectes que seran tractats en el projecte.  
b)S'ha realitzat l'estudi de viabilitat tècnica del projecte.  
c)S'han identificat les fases o parts que componen el projecte i el seu contingut.  
d)S'han establit els objectius que es pretenen aconseguir, i se n'ha identificat l'abast.  
e)S'han previst els recursos materials i personals necessaris per a realitzar-lo.  
f)S'ha realitzat el pressupost econòmic corresponent.  
g)S'han identificat les necessitats de finançament per a posar-lo en marxa.  
h)S'ha definit i elaborat la documentació necessària per al seu disseny.  
i)S'han identificat els aspectes que s'han de controlar per a garantir la qualitat del projecte.  
3.Planifica la implementació o execució del projecte, i determina el pla d'intervenció i la documentació associada.  
Criteris d'avaluació:  
a)S'han seqüenciat les activitats i s'han ordenat en funció de les necessitats del seu desenvolupament.  
b)S'han determinat els recursos i la logística necessària per a cada activitat.  
c)S'han identificat les necessitats de permisos i autoritzacions per a dur a terme les activitats.  
d)S'han determinat els procediments d'actuació o execució de les activitats.  
e)S'han identificat els riscos inherents a l'execució, i s'han definit el pla de prevenció de riscos i els mitjans i equips necessaris.  
  
f)S'ha planificat l'assignació de recursos materials i humans i els temps d'execució.  
g)S'ha fet la valoració econòmica que dona resposta a les condicions de la seua posada en pràctica.  
h)S'ha definit i elaborat la documentació necessària per a l'execució.  
4.Defineix els procediments per al seguiment i control en l'execució del projecte, i justifica la selecció de variables i instruments emprats.  
  
Criteris d'avaluació:  
a)S'ha definit el procediment d'avaluació de les activitats o intervencions.  
b)S'han definit els indicadors de qualitat per a realitzar l'avaluació.  
c)S'ha definit el procediment per a l'avaluació de les incidències que puguen presentar-se durant la realització de les activitats, la seua possible solució i registre.  
d)S'ha definit el procediment per a gestionar els possibles canvis en els recursos i en les activitats, i s'ha inclòs el sistema de registre d'aquests.  
e)S'ha definit i elaborat la documentació necessària per a l'avaluació de les activitats i del projecte.  
f)S'ha establit el procediment per a la participació de les persones usuàries o de la clientela en l'avaluació i s'han elaborat els documents específics.  
g)S'ha establit un sistema per a garantir el compliment del plec de condicions del projecte, quan n'hi haja.  
Continguts:  
a) Identificació de necessitats del sector productiu i de l'organització de l'empresa:  
Identificació de les funcions dels llocs de treball.  
Estructura i organització empresarial del sector.  
Activitat de l'empresa i la seua ubicació en el sector.  
Organigrama de l'empresa. relació funcional entre departaments.  
  
Tendències del sector: productives, econòmiques, organitzatives, d'ocupació i altres.  
Procediments de treball en l'àmbit de l'empresa. Sistemes i mètodes de treball.  
Determinació de les relacions laborals excloses i relacions laborals especials.  
Conveni col·lectiu aplicable a l'àmbit professional.  
La cultura de l'empresa: imatge corporativa.  
Sistemes de qualitat i seguretat aplicables en el sector.  
b) Disseny de projectes relacionats amb el sector:  
Anàlisi de la realitat local, de l'oferta empresarial del sector en la zona i del context en què es desenvoluparà el mòdul professional de Formació en centres de treball.  
Recopilació d'informació.  
Estructura general d'un projecte.  
Elaboració d'un guió de treball.  
Planificació de l'execució del projecte: objectius, continguts, recursos, metodologia, activitats, temporalització i avaluació.  
Viabilitat i oportunitat del projecte.  
Revisió de la normativa aplicable.  
c) Planificació de l'execució del projecte:  
Seqüenciació d'activitats.  
Elaboració d'instruccions de treball.  
Elaboració d'un pla de prevenció de riscos.  
Documentació necessària per a la planificació de l'execució del projecte.  
Compliment de normes de seguretat i ambientals.  
Indicadors de garantia de la qualitat del projecte.  
d) Definició de procediments de control i avaluació de l'execució del projecte:  
Proposta de solucions als objectius plantejats en el projecte i justificació de les seleccionades.  
Definició del procediment d'avaluació del projecte.  
Determinació de les variables susceptibles d'avaluació.  
Documentació necessària per a l'avaluació del projecte.  
Control de qualitat de procés i producte final.  
Registre de resultats.  
  
10. Mòdul professional: Formació i orientació laboral  
Codi: 1376.  
Resultats d'aprenentatge i criteris d'avaluació  
1.Selecciona oportunitats d'ocupació, i identifica les diferents possibilitats d'inserció i les alternatives d'aprenentatge al llarg de la vida.  
Criteris d'avaluació:  
a)S'ha valorat la importància de la formació permanent com a factor clau per a l'ocupabilitat i l'adaptació a les exigències del procés productiu.  
b)S'han identificat els itineraris formativoprofessionals relacionats amb el perfil professional del tècnic o tècnica superior en Laboratori Clínic i Biomèdic.  
c)S'han determinat les aptituds i actituds requerides per a l'activitat professional relacionada amb el perfil del títol.  
d)S'han identificat les principals fonts d'ocupació i d'inserció laboral per al tècnic o tècnica superior en Laboratori Clínic i Biomèdic.  
  
e)S'han determinat les tècniques utilitzades en el procés de cerca d'ocupació.  
f)S'han previst les alternatives d'autoocupació en els sectors professionals relacionats amb el títol.  
g)S'ha realitzat la valoració de la personalitat, aspiracions, actituds i formació pròpia per a la presa de decisions.  
2.Aplica les estratègies del treball en equip, i en valora l'eficàcia i l'eficiència per a la consecució dels objectius de l'organització.  
Criteris d'avaluació:  
a)S'han valorat els avantatges del treball en equip en situacions de treball relacionades amb el perfil del tècnic o tècnica superior en Laboratori Clínic i Biomèdic.  
b)S'han identificat els equips de treball que poden constituir-se en una situació real de treball.  
c)S'han determinat les característiques de l'equip de treball eficaç enfront dels equips ineficaços.  
d)S'ha valorat positivament l'existència necessària de diversitat de rols i opinions assumits per membres d'un equip.  
e)S'ha reconegut la possible existència de conflicte entre membres d'un grup com un aspecte característic de les organitzacions.  
  
f)S'han identificat els tipus i les fonts de conflictes.  
g)S'han determinat procediments per a la resolució del conflicte.  
  
3.Exerceix els drets i compleix les obligacions que es deriven de les relacions laborals, i les reconeix en els diferents contractes de treball.  
Criteris d'avaluació:  
a)S'han identificat els conceptes bàsics del dret del treball.  
  
b)S'han distingit els principals organismes que intervenen en les relacions entre l'empresa i el seu personal.  
c)S'han determinat els drets i obligacions derivats de la relació laboral.  
d)S'han classificat les principals modalitats de contractació, i s'han identificat les mesures de foment de la contractació per a determinats col·lectius.  
e)S'han valorat les mesures establides per la legislació vigent per a la conciliació de la vida laboral i familiar.  
f)S'han identificat les causes i efectes de la modificació, suspensió i extinció de la relació laboral.  
g)S'ha analitzat el rebut de salaris i s'ha identificat els principals elements que l'integren.  
h)S'han analitzat les diferents mesures de conflicte col·lectiu i els procediments de solució de conflictes.  
i)S'han determinat les condicions de treball pactades en un conveni col·lectiu aplicable al sector relacionat amb el títol de tècnic o tècnica superior en Laboratori Clínic i Biomèdic.  
j)S'han identificat les característiques definidores dels nous entorns d'organització del treball.  
4.Determina l'acció protectora del sistema de la Seguretat Social davant de les diferents contingències cobertes, i identifica les classes distintes de prestacions.  
Criteris d'avaluació:  
a)S'ha valorat el paper de la Seguretat Social com a pilar essencial per a la millora de la qualitat de vida de la ciutadania.  
b)S'han enumerat les diverses contingències que cobreix el sistema de Seguretat Social.  
c)S'han identificat els règims existents en el sistema de Seguretat Social.  
d)S'han identificat les obligacions de l'empresa i el treballador/a dins del sistema de Seguretat Social.  
e)S'han identificat, en un supòsit senzill, les bases de cotització d'un treballador/a i les quotes corresponents a cada treballador/a i empresa.  
f)S'han classificat les prestacions del sistema de Seguretat Social, i s'han identificat els requisits.  
g)S'han determinat les possibles situacions legals de desocupació.  
h)S'ha realitzat el càlcul de la duració i quantia d'una prestació per desocupació de nivell contributiu bàsic.  
5.Avalua els riscos derivats de la seua activitat, i analitza les condicions de treball i els factors de risc presents en el seu entorn laboral.  
  
Criteris d'avaluació:  
a)S'ha valorat la importància de la cultura preventiva en tots els àmbits i activitats de l'empresa.  
b)S'han relacionat les condicions laborals amb la salut del/de la treballador/a.  
c)S'han classificat els factors de risc en l'activitat i els danys que se'n deriven.  
d)S'han identificat les situacions de risc més habituals en els entorns de treball del tècnic o tècnica superior en Laboratori Clínic i Biomèdic.  
e)S'ha determinat l'avaluació de riscos en l'empresa.  
f)S'han determinat les condicions de treball amb significació per a la prevenció en els entorns de treball relacionats amb el perfil professional del tècnic o tècnica superior en Laboratori Clínic i Biomèdic.  
  
g)S'han classificat i descrit els tipus de danys professionals, amb especial referència a accidents de treball i malalties professionals, relacionats amb el perfil professional del tècnic o tècnica superior en Laboratori Clínic i Biomèdic.  
6.Participa en l'elaboració d'un pla de prevenció de riscos en una petita empresa, i identifica les responsabilitats de tots els agents implicats.  
Criteris d'avaluació:  
a)S'han determinat els principals drets i deures en matèria de prevenció de riscos laborals.  
b)S'han classificat les diferents formes de gestió de la prevenció en l'empresa, en funció dels criteris distints establits en la normativa sobre prevenció de riscos laborals.  
c)S'han determinat les formes de representació del personal treballador en l'empresa en matèria de prevenció de riscos.  
d)S'han identificat els organismes públics relacionats amb la prevenció de riscos laborals.  
e)S'ha valorat la importància de l'existència d'un pla preventiu en l'empresa que incloga la seqüenciació d'actuacions que s'han de realitzar en cas d'emergència.  
f)S'ha definit el contingut del pla de prevenció en un centre de treball relacionat amb el sector professional del tècnic o tècnica superior en Laboratori Clínic i Biomèdic.  
g)S'ha projectat un pla d'emergència i evacuació d'una empresa del sector.  
7.Aplica les mesures de prevenció i protecció, i analitza les situacions de risc en l'entorn laboral del tècnic o tècnica superior en Laboratori Clínic i Biomèdic.  
Criteris d'avaluació:  
a)S'han definit les tècniques de prevenció i de protecció individual i col·lectiva que han d'aplicar-se per a evitar els danys a l'origen i minimitzar-ne les conseqüències en cas que siguen inevitables.  
b)S'ha analitzat el significat i abast dels diferents tipus de senyalització de seguretat.  
c)S'han analitzat els protocols d'actuació en cas d'emergència.  
  
d)S'han identificat les tècniques de classificació de ferits en cas d'emergència on hi haja víctimes de diversa gravetat.  
e)S'han identificat les tècniques bàsiques de primers auxilis que han de ser aplicades en el lloc de l'accident davant de diferents tipus de danys i la composició i ús de la farmaciola.  
f)S'han determinat els requisits i condicions per a la vigilància de la salut del treballador i la seua importància com a mesura de prevenció.  
  
Continguts:  
a) Busca activa d'ocupació:  
Valoració de la importància de la formació permanent per a la trajectòria laboral i professional del tècnic o tècnica superiors en Laboratori Clínic i Biomèdic.  
Anàlisi dels interessos, aptituds i motivacions personals per a la carrera professional.  
Identificació d'itineraris formatius relacionats amb el tècnic o tècnica superiors en Laboratori Clínic i Biomèdic.  
Responsabilització del mateix aprenentatge. Coneixement dels requeriments i dels fruits previstos.  
Definició i anàlisi del sector professional del títol de tècnic o tècnica superiors en Laboratori Clínic i Biomèdic.  
Planificació de la pròpia carrera:  
- Establiment d'objectius laborals, a mitjà i llarg termini, compatibles amb necessitats i preferències.  
- Objectius realistes i coherents amb la formació actual i la projectada.  
Procés de busca d'ocupació en xicotetes, mitjanes i grans empreses del sector.  
Oportunitats d'aprenentatge i ocupació a Europa. Europass, Ploteus.  
  
Tècniques i instruments de busca d'ocupació.  
Valoració de l'autoocupació com a alternativa per a la inserció professional.  
El procés de presa de decisions.  
Establiment d'una llista de comprovació personal de coherència entre pla de carrera, formació i aspiracions.  
b) Gestió del conflicte i equips de treball:  
Valoració dels avantatges i inconvenients del treball d'equip per a l'eficàcia de l'organització.  
Classes d'equips en el sector del laboratori clínic i biomèdic segons les funcions que exercixen.  
Anàlisi de la formació dels equips de treball.  
Característiques d'un equip de treball eficaç.  
La participació en l'equip de treball. Anàlisi dels possibles rols dels seus integrants.  
Definició de conflicte: característiques, fonts i etapes del conflicte.  
  
Mètodes per a la resolució o supressió del conflicte: mediació, conciliació i arbitratge.  
c) Contracte de treball:  
El dret del treball.  
Intervenció dels poders públics en les relacions laborals.  
Anàlisi de la relació laboral individual.  
Determinació de les relacions laborals excloses i relacions laborals especials.  
Modalitats de contracte de treball i mesures de foment de la contractació.  
Drets i deures derivats de la relació laboral.  
Condicions de treball. Salari, temps de treball i descans laboral.  
  
Modificació, suspensió i extinció del contracte de treball.  
Representació dels treballadors.  
Negociació col·lectiva com a mitjà per a la conciliació dels interessos de treballadors i empresaris.  
Anàlisi d'un conveni col·lectiu aplicable a l'àmbit professional del tècnic o tècnica superiors en Laboratori Clínic i Biomèdic.  
Conflictes col·lectius de treball.  
Nous entorns d'organització del treball: subcontractació i teletreball, entre altres.  
Beneficis per als treballadors en les noves organitzacions: flexibilitat i beneficis socials, entre altres.  
d) Seguretat Social, ocupació i desocupació:  
El sistema de la Seguretat Social com a principi bàsic de solidaritat social.  
Estructura del sistema de la Seguretat Social.  
Determinació de les principals obligacions d'empresaris i treballadors en matèria de Seguretat Social: afiliació, altes, baixes i cotització.  
  
L'acció protectora de la Seguretat Social.  
Classes, requisits i quantia de les prestacions  
Concepte i situacions objecte de protecció per desocupació.  
Sistemes d'assessorament dels treballadors respecte als seus drets i deures.  
e) Avaluació de riscos professionals:  
Importància de la cultura preventiva en totes les fases de l'activitat professional.  
Valoració de la relació entre treball i salut.  
Anàlisi i determinació de les condicions de treball.  
El concepte de risc professional. Anàlisi de factors de risc.  
L'avaluació de riscos en l'empresa com a element bàsic de l'activitat preventiva.  
Anàlisi de riscos lligats a les condicions de seguretat.  
Anàlisi de riscos lligats a les condicions ambientals.  
Anàlisi de riscos lligats a les condicions ergonòmiques i psicosocials.  
Riscos específics en el sector del laboratori clínic i biomèdic.  
Determinació dels possibles danys a la salut del treballador que poden derivar-se de les situacions de risc detectades.  
f) Planificació de la prevenció de riscos en l'empresa:  
Drets i deures en matèria de prevenció de riscos laborals.  
Responsabilitats en matèria de prevenció de riscos laborals.  
Gestió de la prevenció en l'empresa.  
Representació dels treballadors en matèria preventiva.  
Organismes públics relacionats amb la prevenció de riscos laborals.  
  
Planificació de la prevenció en l'empresa.  
Plans d'emergència i d'evacuació en entorns de treball.  
Elaboració d'un pla d'emergència en una xicoteta o mitjana empresa del sector.  
g) Aplicació de mesures de prevenció i protecció en l'empresa:  
Determinació de les mesures de prevenció i protecció individual i col·lectiva.  
Protocol d'actuació davant d'una situació d'emergència.  
Primers auxilis. Urgència mèdica. Conceptes bàsics.  
Aplicació de tècniques de primers auxilis.  
Formació als treballadors en matèria de plans d'emergència.  
Vigilància de la salut dels treballadors.  
  
11. Mòdul professional: Empresa i iniciativa emprenedora  
Codi: 1377.  
Resultats d'aprenentatge i criteris d'avaluació  
1.Reconeix les capacitats associades a la iniciativa emprenedora, i analitza els requeriments derivats dels llocs de treball i de les activitats empresarials.  
Criteris d'avaluació:  
a)S'ha identificat el concepte d'innovació i la seua relació amb el progrés de la societat i l'augment en el benestar dels individus.  
  
b)S'ha analitzat el concepte de cultura emprenedora i la seua importància com a font de creació d'ocupació i benestar social.  
c)S'ha valorat la importància de la iniciativa individual, la creativitat, la formació i la col·laboració com a requisits indispensables per a tindre èxit en l'activitat emprenedora.  
d)S'ha analitzat la capacitat d'iniciativa en el treball d'una persona que treballa en una petita i mitjana empresa relacionada amb les anàlisis clíniques.   
e)S'ha analitzat el desenvolupament de l'activitat emprenedora d'un empresari o empresària que s'inicie en el sector dels laboratoris clínics i biomèdics.  
f)S'ha analitzat el concepte de risc com a element inevitable de tota activitat emprenedora.  
g)S'ha analitzat el concepte d'empresari i els requisits i actituds necessaris per a desenvolupar l'activitat empresarial.  
h)S'ha descrit l'estratègia empresarial, i la relaciona amb els objectius de l'empresa.  
i)S'ha definit una determinada idea de negoci en l'àmbit de les anàlisis clíniques, que servisca de punt de partida per a l'elaboració d'un pla d'empresa.  
2.Defineix l'oportunitat de creació d'una xicoteta empresa, i valora l'impacte sobre l'entorn d'actuació i incorpora valors ètics.  
  
Criteris d'avaluació:  
a)S'han descrit les funcions bàsiques que es realitzen en una empresa i s'ha analitzat el concepte de sistema aplicat a l'empresa.  
b)S'han identificat els principals components de l'entorn general que envolta l'empresa, especialment l'entorn econòmic, social, demogràfic i cultural.  
c)S'ha analitzat la influència en l'activitat empresarial de les relacions amb la clientela, amb el personal proveïdor i amb la competència, com a principals integrants de l'entorn específic.  
d) S'han identificat els elements de l'entorn d'una pime d'anàlisis clíniques.  
e)S'han analitzat els conceptes de cultura empresarial i imatge corporativa i la seua relació amb els objectius empresarials.  
f)S'ha analitzat el fenomen de la responsabilitat social de les empreses i la seua importància com un element de l'estratègia empresarial.  
g)S'ha elaborat el balanç social d'una empresa relacionada amb les anàlisis clíniques i s'han descrit els principals costos socials en què incorren aquestes empreses, així com els beneficis socials que produeixen.  
h)S'han identificat, en empreses relacionades amb les anàlisis clíniques, pràctiques que incorporen valors ètics i socials.  
i)S'ha dut a terme un estudi de viabilitat econòmica i financera d'una pime relacionada amb el laboratori clínic i biomèdic.  
  
3.Realitza activitats per a la constitució i posada en marxa d'una empresa, i selecciona la forma jurídica i identifica les obligacions legals associades.  
Criteris d'avaluació:  
a)S'han analitzat les diferents formes jurídiques de l'empresa.  
b)S'ha especificat el grau de responsabilitat legal dels propietaris de l'empresa, en funció de la forma jurídica triada.  
c)S'ha diferenciat el tractament fiscal establit per a les diferents formes jurídiques de l'empresa.  
d)S'han analitzat els tràmits exigits per la legislació vigent per a la constitució d'una empresa.  
e)S'ha realitzat una cerca exhaustiva de les diferents ajudes per a la creació d'empreses relacionades amb el laboratori clínic i biomèdic en la localitat de referència.  
f)S'ha inclòs en el pla d'empresa tot el que fa referència a l'elecció de la forma jurídica, estudi de viabilitat economicofinancera, tràmits administratius, ajudes i subvencions.  
g)S'han identificat les vies d'assessorament i gestió administrativa externes existents a l'hora de posar en marxa una pime.  
4.Realitza activitats de gestió administrativa i financera d'una pime, i identifica les principals obligacions comptables i fiscals i emplena la documentació.  
Criteris d'avaluació:  
a)S'han analitzat els conceptes bàsics de comptabilitat, així com les tècniques de registre de la informació comptable.  
b)S'han descrit les tècniques bàsiques d'anàlisis de la informació comptable, especialment referent a la solvència, liquiditat i rendibilitat de l'empresa.  
c) S'han definit les obligacions fiscals d'una empresa relacionada amb les anàlisis clíniques.  
d)S'han diferenciat els tipus d'impostos en el calendari fiscal.  
  
e)S'ha emplenat la documentació bàsica de caràcter comercial i comptable (factures, albarans, notes de comanda, lletres de canvi i xecs, entre altres) per a una pime d'anàlisis clíniques, i s'han descrit els circuits que aquesta documentació recorre en l'empresa.  
  
f)S'han identificat els principals instruments de finançament bancari.  
g)S'ha inclòs tota la documentació citada en el pla d'empresa.  
  
Continguts:  
a) Iniciativa emprenedora:  
Innovació i desenvolupament econòmic. Principals característiques de la innovació en l'activitat del laboratori clínic i biomèdic (materials, tecnologia i organització de la producció, entre altres).  
La cultura emprenedora com a necessitat social.  
El caràcter emprenedor.  
Factors clau dels emprenedors: iniciativa, creativitat i formació.  
  
La col·laboració entre emprenedors.  
L'actuació dels emprenedors com a empleats d'una empresa relacionada amb el laboratori clínic i biomèdic.  
L'actuació dels emprenedors com a empresaris en el sector del laboratori clínic i biomèdic.  
El risc en l'activitat emprenedora.  
Concepte d'empresari. Requisits per a l'exercici de l'activitat empresarial.  
Objectius personals versus objectius empresarials.  
Pla d'empresa: la idea de negoci en l'àmbit del laboratori clínic i biomèdic.  
Bones pràctiques de cultura emprenedora en l'activitat del laboratori clínic i biomèdic en l'àmbit local.  
b) L'empresa i el seu entorn:  
Funcions bàsiques de l'empresa.  
L'empresa com a sistema.  
L'entorn general de l'empresa.  
Anàlisi de l'entorn general d'una empresa relacionada amb el laboratori clínic i biomèdic.  
L'entorn específic de l'empresa.  
Anàlisi de l'entorn específic d'una empresa relacionada amb el laboratori clínic i biomèdic.  
Relacions d'un laboratori clínic i biomèdic amb el seu entorn.  
Relacions d'un laboratori clínic i biomèdic amb el conjunt de la societat.  
La cultura de l'empresa: imatge corporativa.  
La responsabilitat social.  
El balanç social.  
L'ètica empresarial.  
Responsabilitat social i ètica de les empreses del sector del laboratori clínic i biomèdic.  
c) Creació i posada en marxa d'una empresa:  
Concepte d'empresa.  
Tipus d'empresa.  
La responsabilitat dels propietaris de l'empresa.  
La fiscalitat en les empreses.  
Elecció de la forma jurídica. Dimensió i nombre de socis.  
Tràmits administratius per a la constitució d'una empresa.  
Viabilitat econòmica i viabilitat financera d'una empresa relacionada amb un laboratori clínic i biomèdic.  
Anàlisi de les fonts de finançament i elaboració del pressupost d'una empresa relacionada amb un laboratori clínic i biomèdic.  
Ajudes, subvencions i incentius fiscals per a les pimes relacionades amb laboratoris clínics i biomèdics.  
Pla d'empresa: elecció de la forma jurídica, estudi de viabilitat econòmica i financera, tràmits administratius i gestió d'ajudes i subvencions.  
d) Funció administrativa:  
Concepte de comptabilitat i nocions bàsiques.  
Operacions comptables: registre de la informació econòmica d'una empresa.  
La comptabilitat com a imatge fidel de la situació econòmica.  
Anàlisi de la informació comptable.  
Obligacions fiscals de les empreses.  
Requisits i terminis per a la presentació de documents oficials.  
Gestió administrativa d'una empresa relacionada amb un laboratori clínic i biomèdic.  
  
12. Mòdul professional: Formació en centres de treball  
Codi: 1378.  
Resultats d'aprenentatge i criteris d'avaluació  
1.Identifica l'estructura i organització de l'empresa, i les relaciona amb la producció i comercialització dels productes que obté.  
  
Criteris d'avaluació:  
a)S'ha identificat l'estructura organitzativa de l'empresa i les funcions de cada àrea d'aquesta.  
b)S'ha comparat l'estructura de l'empresa amb les organitzacions empresarials tipus existents en el sector.  
c) S'han identificat els elements que constitueixen la xarxa logística de l'empresa: proveïdors, clientela, sistemes de producció i magatzematge, entre altres.  
d)S'han identificat els procediments de treball en el desenvolupament de la prestació de servei.  
e)S'han valorat les competències necessàries dels recursos humans per al desenvolupament òptim de l'activitat.  
f)S'ha valorat la idoneïtat dels canals de difusió més freqüents en aquesta activitat.  
2.Aplica hàbits ètics i laborals en el desenvolupament de la seua activitat professional, d'acord amb les característiques del lloc de treball i amb els procediments establits en l'empresa.  
Criteris d'avaluació:  
a)S'han reconegut i justificat:  
 La disponibilitat personal i temporal necessària en el lloc de treball.  
 Les actituds personals (puntualitat i empatia, entre altres) i professionals (ordre, neteja i responsabilitat, entre altres) necessàries per al lloc de treball.  
 Els requeriments actitudinals davant de la prevenció de riscos en l'activitat professional.  
 Els requeriments actitudinals referits a la qualitat en l'activitat professional.  
 Les actituds relacionals amb el mateix equip de treball i amb les jerarquies establides en l'empresa.  
 Les actituds relacionades amb la documentació de les activitats realitzades en l'àmbit laboral.  
 Les necessitats formatives per a la inserció i reinserció laboral en l'àmbit científic i tècnic de les bones pràctiques professionals.  
b) S'han identificat les normes de prevenció de riscos laborals i els aspectes fonamentals de la Llei de prevenció de riscos laborals d'aplicació en l'activitat professional.  
c) S'han posat en marxa els equips de protecció individual segons els riscos de l'activitat professional i les normes de l'empresa.  
d) S'ha mantingut una actitud de respecte al medi ambient en les activitats desenvolupades.  
e) S'ha mantingut organitzat, net i lliure d'obstacles el lloc de treball o l'àrea corresponent al desenvolupament de l'activitat.  
f) S'ha responsabilitzat del treball assignat, i s'ha interpretat i complit les instruccions rebudes.  
g) S'ha establit una comunicació eficaç amb la persona responsable en cada situació i amb els membres de l'equip.  
h) S'ha coordinat amb la resta de l'equip, i s'han comunicat les incidències rellevants que es presenten.  
i) S'ha valorat la importància de la seua activitat i la necessitat d'adaptació als canvis de tasques.  
j) S'ha responsabilitzat de l'aplicació de les normes i procediments en el desenvolupament del seu treball.  
3.Gestiona mostres biològiques, d'acord amb un protocol específic de la unitat, segons anàlisi a realitzar.  
Criteris d'avaluació:  
a)S'han reconegut les funcions més significatives que es realitzen en les diferents àrees del laboratori.  
b)S'han interpretat els documents de sol·licitud d'anàlisi en relació amb la mena de mostra a obtindre.  
c)S'han utilitzat les aplicacions informàtiques del laboratori.  
d)S'ha gestionat la recollida dels diferents tipus de mostres.  
  
e)S'ha realitzat la classificació i el fraccionament de les mostres per al seu enviament als laboratoris d'anàlisis corresponents.  
f)S'han seleccionat les tècniques de conservació, magatzematge, transport i enviament de la mostra.  
g)S'han aplicat els criteris d'exclusió i rebuig de mostres no aptes per al seu processament i anàlisi.  
h)S'han aplicat protocols de seguretat i prevenció de riscos en la manipulació de productes químics i biològics, segons la normativa vigent  
i)Valoració de la responsabilitat social i dels principis ètics en els processos de salut.  
4.Maneja mostres biològiques i aplica tècniques de laboratori.  
Criteris d'avaluació:  
a)S'ha identificat el tipus de material de laboratori.  
b)S'han aplicat les tècniques de neteja, desinfecció i esterilització establides al laboratori.  
c)S'han seleccionat els reactius.  
d)S'han identificat els equips bàsics i instruments del laboratori i les seues aplicacions.  
e)S'han interpretat els procediments normalitzats de treball (PNT) per a la utilització i manteniment dels equips bàsics i instruments del laboratori.  
f)S'han realitzat dissolucions i dilucions de mostres i reactius.  
  
g)S'han aplicat procediments de separació de substàncies.  
h)S'ha realitzat la valoració tècnica de la coherència i fiabilitat dels resultats obtinguts.  
i)S'han realitzat tècniques de microscòpia aplicant eines de digitalització i enviament d'imatges.  
j)S'han aplicat sistemes de gestió de qualitat al laboratori.  
k)S'han identificat els processos a realitzar en citogenètica i biologia molecular.  
5.Analitza magnituds bioquímiques, i aplica tècniques d'anàlisis per a la seua determinació.  
Criteris d'avaluació:  
a)S'han identificat aparells i equips.  
b)S'han posat a punt els equips.  
c)S'han aplicat els procediments de manteniment, conservació i neteja d'equips i materials.  
d)S'ha determinat la concentració de diferents paràmetres bioquímics.  
e)S'ha valorat la coherència del resultat obtingut i, si escau, s'han aplicat mesures correctores.  
f)S'han relacionat les desviacions d'aquests paràmetres amb les principals síndromes associades.  
g)S'han recollit dades i efectuat el control de qualitat analític.  
  
h)S'han emplenat informes tècnics.  
i) S'han aplicat les normes de qualitat, prevenció de riscos laborals i protecció ambiental en tot el procés.  
6.Aplica tècniques immunològiques seguint protocols establits.  
  
Criteris d'avaluació:  
a)S'ha comprovat la correspondència entre els llistats de treball i les mostres problema.  
b)S'han manejat equips i instruments.  
c)S'han realitzat les tècniques basades en reaccions antigen-anticòs primàries i secundàries.  
d)S'han detectat autoanticossos aplicant tècniques per al diagnòstic de malalties autoimmunes.  
e)S'han aplicat tècniques d'estudi d'hipersensibilitat.  
f)S'han aplicat tècniques de citometria de flux.  
g)S'han identificat les normes de qualitat, prevenció de riscos laborals i protecció ambiental en tot el procés.  
7.Realitza anàlisi microbiològica de les mostres aplicant protocols establits.  
Criteris d'avaluació:  
a) S'han organitzat les mesures i equips de protecció per a diferents àrees i situacions de treball.  
b)S'han aplicat tècniques de tinció i observació de microorganismes a cultius i mostres biològiques.  
c)S'han preparat medis per a cultiu de microorganismes.  
d)S'ha realitzat l'aïllament i el recompte de microorganismes.  
  
e) Aplicació de tècniques d'identificació bacteriana a mostres clíniques i colònies aïllades en cultiu.  
f)S'han aplicat tècniques d'identificació de fongs i paràsits.  
  
8.Realitza tècniques anàlisi hematològica segons protocols establits.  
Criteris d'avaluació:  
a)S'han preparat extensions seguint procediments manuals o automàtics.  
b)S'han seleccionat els mètodes de fixació i tinció en funció de l'estudi a realitzar.  
c)S'ha delimitat utilitzant el microscopi òptic per a identificar cèl·lules sanguínies.  
d)S'han manejat equips automàtics d'anàlisi hematològica, i s'han identificat els seus components i manteniment.  
e) S'han aplicat tècniques d'anàlisi hematològica a l'estudi de la sèrie roja, sèrie blanca i plaquetes.  
f)S'han realitzat tècniques de valoració de l'hemostàsia i coagulació.  
g) S'han aplicat procediments per a garantir la compatibilitat dels components sanguinis de la persona donant i receptora.  
h)S'han preparat hemoderivats.  
i)S'han aplicat les normes de seguretat i prevenció de riscos durant el procediment.  
Continguts:  
a) Identificació de l'estructura i organització empresarial:  
Estructura i organització empresarial del sector de les anàlisis clíniques i biomèdiques.  
Activitat de l'empresa i la seua ubicació en el sector de les anàlisis clíniques i biomèdics.  
Organigrama de l'empresa. relació funcional entre departaments.  
  
Organigrama logístic de l'empresa. Proveïdors, clients i canals de comercialització.  
Procediments de treball en l'àmbit de l'empresa. Sistemes i mètodes de treball.  
Recursos humans en l'empresa: requisits de formació i de competències professionals, personals i socials associades als diferents llocs de treball.  
Sistema de qualitat establit en el centre de treball.  
Sistema de seguretat establit en el centre de treball.  
b) Aplicació d'hàbits ètics i laborals:  
Actituds personals: empatia, puntualitat.  
Actituds professionals: ordre, neteja, responsabilitat i seguretat.  
  
Actituds davant de la prevenció de riscos laborals i ambientals.  
Jerarquia en l'empresa. Comunicació amb l'equip de treball.  
Documentació de les activitats professionals: mètodes de classificació, codificació, renovació i eliminació.  
Reconeixement i aplicació de les normes internes de l'empresa, instruccions de treball, procediments normalitzats de treball i altres.  
  
c) Anàlisi de magnituds bioquímiques:  
Interpretació dels documents de sol·licitud.  
Maneig i posada a punt d'aparells i equips.  
Procediments de manteniment, conservació i neteja d'equips i determinació de la concentració de distints paràmetres bioquímics.  
  
Coherència dels resultats obtinguts. Aplicació de mesures correctores.  
Relació de les desviacions dels paràmetres amb les principals síndromes associats.  
Recollida de dades i control de qualitat analític.  
Informes tècnics.  
Aplicació de normes de qualitat, prevenció de riscos laborals i protecció ambiental en tot el procés.  
d) Aplicació de tècniques immunològiques:  
Correspondència entre les llistes de treball i les mostres problema.  
  
Maneig d'equips i instruments.  
Realització de tècniques basades en reaccions antigen-anticòs primàries i secundàries.  
Detecció d'autoanticossos aplicant tècniques per al diagnòstic de malalties autoimmunes.  
Aplicació de tècniques d'estudi d'hipersensibilitat.  
Aplicació de tècniques de citometria de flux.  
Aplicació de normes de qualitat, prevenció de riscos laborals i protecció ambiental en tot el procés.  
e) Realització d'anàlisis microbiològiques de les mostres:  
Interpretació dels documents de sol·licitud.  
Utilització de mesures i equips de protecció per a diferents àrees i situacions de treball.  
Aplicació de tècniques de tinció a cultius i mostres biològiques, i observació de microorganismes.  
Preparació de medis per al cultiu de microorganismes.  
Realització de l'aïllament i el recompte de microorganismes.  
Aplicació de tècniques d'identificació bacteriana a mostres clíniques i colònies aïllades en cultiu.  
Aplicació de tècniques d'identificació de fongs i paràsits.  
f) Realització de tècnica anàlisi hematològica:  
Interpretació dels documents de sol·licitud.  
Preparació d'extensions seguint procediments manuals o automàtics.  
Selecció dels mètodes de fixació i tinció en funció de l'estudi que es realitzarà.  
Maneig del microscopi òptic per a identificar cèl·lules sanguínies.  
Maneig d'equips automàtics d'anàlisi hematològica, i identificar els seus components i manteniment.  
Aplicació de tècniques d'anàlisi hematològica a l'estudi de la sèrie roja, sèrie blanca i plaquetes.  
Realització de tècniques de valoració de l'hemostàsia i coagulació.  
  
Aplicació de procediments per a garantir la compatibilitat dels components sanguinis de donant i receptor.  
Preparació d'hemoderivats.


Còpia Permalink ELI